Ja som sa ohradil som sa voči strategickým zákazkám (v návrhu zákona o verejnom obstarávaní R. Kaliňáka, pozn.).

Je pravdou, že R. Procházka kritizoval strategické zákazky v pripravovanej novele zákona o verejnom obstarávaní. TASR a komunikačné oddelenie KDH (11. septembra 2012): "Princíp strategickej zákazky, zakotvený vo vládnej novele zákona o verejnom obstarávaní, podľa poslanca KDH Radoslava Procházku priamo nezaručí, že dôjde k úspore verejných financií. Naopak vytvára riziko, že obmedzí voľný prístup uchádzačov do súťaže. "To, čo chce dnes od nás Smer-SD, je, aby sme sa spoľahli, že sa naozaj stal zázrak a vláda má dobrý úmysel; aby sme sa spoľahli, že tento inštitút nebude zneužívať. Ja sa pýtam, aký dôvod a kedy nám Smer na takýto postoj dal? My máme naozaj veriť, že Smer nebude tento inštitút využívať na konsolidáciu súkromných financií svojich sponzorov?" Dátum zverejnenia analýzy: 19.11.2012 Naspäť Nahlásiť chybu

TASR a komunikačné oddelenie KDH


Ministerstvo školstva dalo zásadné pripomienky k zákonu RTVS o tom, že nesúhlasíme napr. s odvolávaním generálneho riaditeľa bez udania dôvodu, o programovej rade rokovali sme o tom a bolo to vypustené.

Vláda v stredu 24. apríla na výjazdovom rokovaní schválila zákon z dielne Ministerstva kultúry, ktorým zanikne Rozhlas a televízia Slovenska (RTVS) a vznikne Slovenská televízia a rozhlas (STVR). Najväčšími zmenami oproti súčasnému fungovaniu RTVS je spôsob voľby generálneho riaditeľa a vytvorenie etickej komisie ako nového poradného orgánu. Ministerstvo školstva dalo v medzirezortnom pripomienkovom konaní k prvotnému návrhu zákona 5 zásadných pripomienok. Medzi nimi boli aj pripomienky k spôsobu odvolávania riaditeľa a k rade. Vo výslednom návrhu, ktorý schválila vláda, sa zmenil spôsob vytvárania rady a pribudli aj podmienky pre odvolanie riaditeľa. Programová rada sa do schválenej podoby zákona nakoniec nedostala.

Orgány novovzniknutej Slovenskej televízie a rozhlasu (STVR) má tvoriť rada a generálny riaditeľ. V pôvodnom návrhu zákona, ktorý bol predstavený ministerstvom kultúry pred medzirezortným pripomienkovaním, bola možnosť odvolať generálneho riaditeľa novovzniknutej STVR bez udania dôvodu. V medzirezortnom pripomienkovaní sa ministerstvo školstva k úprave možnosti odvolať generálneho riaditeľa vyjadrilo nasledovne: „Žiadame ponechať súčasný spôsob voľby a skončenie výkonu funkcie generálneho riaditeľa. Ak má existovať možnosť odvolať generálneho riaditeľa bez uvedenia dôvodu, je žiaduce na vyváženie zaviesť viazanosť generálneho riaditeľa rozhodnutím rady, ktorým mu rada ukladá konkrétnu povinnosť a jej porušenie.” ( Vyhodnotenie medzirezortného pripomienkového konania , s. 58). Možnosť odvolať generálneho riaditeľa bez udania dôvodu, čo bolo v rozpore s európskymi normami, už v novom návrhu zákona nie je.

Ministerstvo školstva sa v pripomienkovom konaní kriticky vyjadrilo aj ku spôsobu vytvárania rady, ako vrchného orgánu STVR: „Doteraz boli 9 členovia rady RTVS na návrh príslušného výboru volení poslancami NRSR nadpolovičnou väčšinou, pričom z hľadiska funkčného obdobia existuje prvok nezávislosti, keďže funkčné obdobie členov a funkčné obdobie NR SR nie sú totožné a členovia sa pravidelne obmieňajú (§ 11 ods. 2 zákona č. 532/2010 Z. z.). Návrh rozširuje kompetencie ministra na vymenovanie troch zo siedmich členov len na základe vôle ministra bez prvku objektívnosti a transparentnosti (napríklad verejné vypočutie, výberové konanie, ...). Zvyšných štyroch členov volí a odvoláva naďalej NR SR. Táto zmena narúša nezávislosť rady, s čím nie je možné súhlasiť.”

Ministerstvo školstva z tohto dôvodu navrhlo , že: „ak predkladateľ bude trvať na zložení rady v navrhovanej podobe, vzhľadom na povahu STaR je opodstatnené, aby jedného člena navrhol na vymenovanie v súvislosti s § 5 ods. 1 písm. e) prvého a tretieho bodu aj minister školstva.” Hoci v návrhu vládneho zákona, ktorý bol podaný 24. apríla, teda po schválení vládou, absentuje právomoc ministra školstva navrhovať a menovať člena rady, tak samotný spôsob tvorby rady sa zmenil. Podľa najnovšej verzie zákona má mať rada deväť členov. Minister kultúry nominuje štyroch členov rady a zvyšných piatich si zvolí Národná rada Slovenskej republiky vďaka návrhom od výboru pre kultúru a médiá. Medzi týmito piatimi členmi bude mať zastúpenie odborník v oblasti televízneho vysielania, rozhlasového vysielania, práva, ekonómie a novým prvkom bude aj odborník v oblasti informačných technológií ( Návrh zákona , s. 8).

Po kritike programovej rady ju v schválenom návrhu zákona nahradila etická komisia, ktorá bude mať poradný hlas.

schválila

zanikne

vznikne

rozpore

vyjadrilo

navrhlo

Návrh zákona

nahradila


Ja viem, že my sme sa zaviazali alebo prijali sme záväzok o 2% HDP na obranu, ale to sa nepodarilo v histórii nielen predchádzajúcej vláde, ani tej predošlej sa nepodarilo naplniť a neustále to klesalo ...

Podľa údajov z databázy NATO Slovensko v priebehu posledných rokov dávalo na obranu nasledovné percentá HDP: 2006: 1,6% 2007: 1,5% 2008: 1,5% 2009: 1,5% 2010: 1,3% V krajinách V4 v posledných štyroch rokoch takisto pomer výdavkov na obranu voči HDP klesal, okrem Poľska, ktoré v posledných dvoch rokoch výdavky mierne zvýšilo a dosahuje takmer 2%. Menší podiel výdavkov než Slovensko má v rámci V4 Maďarsko. Dáta sú dostupné buď na stránke NATO alebo na stránke INESS . Podľa informácií z Ministerstva financií budú výdavky na obranu v najbližších rokoch ešte nižšie ( Pravda.sk ).

NATO INESS Pravda.sk


Sme zahájili výstavbu na 56 km. Z toho 5 km, aby bolo presnejšie, v polovičnom profile, je to nebývalá dynamika, ktorá súvisí aj s tým, že bolo treba dostať do procesu výstavby D1 úseky a samozrejme ďalšie na rýchlostných cestách, menovite na R4.

Uvádzame výpočet diaľnic a rýchlostných ciest, ktoré zahájila (sú v realizácií) vláda I. Radičovej (júla 2010). V roku 2010 bolo zahájených v plnom profile 14,190 km a v polovičnom profile 5,210 km diaľnic. - R4 Košice - Milhosť 14,190 km - D1Jablonov - Studenec (druhý profil) 5,210 km V roku 2011 bolo zahájených v plnom profile 36,667 km diaľnic. - D1Jánovce - Jablonov 9,000 km - D1Dubná Skala - Turany 16,450 km - D1Fričovce - Svinia 11,217 km Len na doplnenie, úsek D1Jánovce - Jablonov II. úsek 9,541 km je vo fáze prípravy. Taktiež je dôležité dodať, že v úsekoch Dubná Skala - Turany a Fričovce - Svinia boli zmluvy s hotoviteľom podpísané koncom októbra resp. v novembri 2011. Čo sa týka úseku Dubná Skala - Turany 11. novembra 2011 bol položený základný kameň čo sa dá považovať za začiatok výstavby a stavebných prác. Podobný scenár nastal aj v prípade úseku Fričovce - Svinia, keď bol 24. novembra 2011 položený základný kameň, čo opäť považujeme za začiatok výstavby a stavebných prác. Spolu za roky 2010 a 2011 je to 50,857 km diaľnic a rýchlostných ciest v plnom profile a 5,210 km v polovičnom profile. Spolu 56,067 km diaľnic a rýchlostných ciest. J. Figeľ uvádza správne počet kilometrov, ktoré zahájila vláda I. Radičovej - 56 km z toho je 5 km v polovičnom profile. Dátum zverejnenia analýzy: 23.01.2012 Naspäť Nahlásiť chybu

zahájených
zahájených
bol položený
položený


… ale našťastie ma (Marian Kočner, pozn.) nahral a tie videá (zo stretnutia s Richardom Sulíkom, pozn.) zverejnil...

V roku 2012 uniklo na verejnosť video zo stretnutia Richarda Sulíka s Mariánom Kočnerom. Sulík následne priznal , že sa stretávali od augusta do decembra 2010. Komunikáciu s Kočnerom označil za chybu. Nahrávka pochádza z Kočnerovho domu, no ten odmietol , že by to bol on, kto stretnutie nechal zaznamenať. Kameru mu do termostatu vraj umiestnil niekto bez jeho vedomia. Trestné oznámenie fiktívnej osoby polícia v roku 2013 odmietla , nezistila trestný čin. Keďže sa pôvodcu videí nepodarilo preukázať, výrok hodnotíme ako neoveriteľný.

uniklo priznal stretávali odmietol vraj odmietla


Čo sa týka zmien v policajnom zbore, tak od prvého januára tohto roku je zvýšený počet operatívcov, ktorí vlastne majú pôsobiť v týchto rôznych skupinách, je to z počtu 160 na nejakých 106 operatívcov, ktorí budú pôsobiť v rámci celého Slovenska a potom sú tam ďalší vyšetrovatelia, ktorí od prvého januára sa budú venovať práve týmto prípadom extrémizmu. Dokonca vyše od 1.januára 2014 máme vyšetrovanie na krajskej úrovni,

Pravidelne sa v rámci boja proti extrémizmu vypracováva "Akčný plán predchádzania všetkým formám diskriminácie, rasizmu, xenofóbie, antisemitizmu a ostatným prejavom intolerancie." V Akčnom pláne na roky 2011-2014 sa okrem iného uvádzajú ciele, ktoré by sa mali v týchto rokoch dosiahnuť a to rôznymi aktivitami, medzi ktorými je i: "Organizačno-personálne a materiálne zabezpečenie štruktúr, ktoré sa podieľajú na boji s extrémizmom a rasovo motivovanej trestnej činnosti " (str. 24) Konkrétne sa v Akčnom pláne píše: " Personálne posilniť útvary Policajného zboru participujúce na boji proti extrémizmu v súlade s programovým vyhlásením vlády SR. ", či: " Zabezpečiť obmenu a doplnenie materiálno- technického vybavenia pre výkonné útvary Policajného zboru, ktoré sa podieľajú na boji s extrémizmom. " Implementáciu uvedených plánov a zámerov nie je možné potvrdiť.Nikde sa tiež nespomína že by vyšetrovanie malo prejsť na krajské prokuratúry, či podobné zmeny. Výrok preto hodnotíme ako neoveriteľný.

plán


Aj keď pôvodne odhadované náklady štátu na vlaky zadarmo pre študentov a dôchodcov bolo 12 miliónov eur, cena za zavedenie sociálnych zliav je niečo viac ako 14 miliónov eur. Podľa informácií Ministerstva dopravy, výstavby a regionálneho rozvoja vlaky zadarmo stáli štát medziročne 14,330 miliónov eur.

Ministerstva


Jeden príklad s tým Gréckom. Tam sme zablokovali pôžičku Grécku a všetky ostatné krajiny tam naliali 100 miliárd eur. Dnes? Zistili západoeurópski alebo bruselskí ekonómovia, že to Grécko nedokáže splatiť svoje záväzky a bude musieť dôjsť k tomu, že sa, sa jednoducho, tá krajina zrejme vyhlási platobnú neschopnosť.

V máji 2010 krajiny Európskej únie schválili Grécku pôžičku z novovytvoreného záchranného mechanizmu vo výške 110 miliárd eur. Podla správy agentúry Reuters z 5. apríla 2011 doteraz Grécko obdržalo cca 53 miliárd, teda približne polovicu z celkovej sumy. Inšpektori Medzinárodného menového fondu vyjadrili názor, že je potrebné akcelerovať reformy a proces privatizácie, avšak D. Strauss-Kahn odmietol, že by IMF tlačilo na Grécko, aby svoj dlh reštrukturalizovalo. Správa Reuters zo 6. apríla 2011, hovorí o vysoko postavených úradníkoch, ktorí tvrdia, že Grécku by mohlo nejakým spôsobom reštrukturalizovať svoj dlh. Hovorí sa o horizonte roku 2012. Keďže názory na reštrukturalizáciu sa rôznia, nie je zrejmé či k reštrukturalizácií dôjde alebo nie, a žiadne oficiálne vystúpenie predstaviteľa EÚ, ani iných "bruselských ekonómov" k dispozícií nemáme, hodnotíme výrok ako neoveriteľný.

máji 2010
Reuters
reštrukturalizovať


Zaujímavú vec povedal dneska (7. 11., pozn.) prezident Francúzska Hollande: Pred 5 rokmi som vám niečo sľúbil a nesplnil som to - už ďalej nebudem kandidovať.

Francúzsky prezident Francois Hollande sa vyjadril , že v najbližších francúzskych prezidentských voľbách v roku 2017 nebude kandidovať, ak sa počas druhej polovice jeho päťročného mandátu nepodarí znížiť nezamestnanosť. Stalo sa tak šiesteho, nie siedmeho novembra vo vysielaní relácie En Direct francúzskej televíznej stanice TF1. Podľa prepisu vysielania relácie En Direct denníka Le Figaro, bolo Hollandove presné vyjadrenie nasledovné: "Hovoril som o inverzii krivky nezamestnanosti. Tá ale nenastala a ja si to vyčítam, pretože to bola nádej pre mnohých, najmä tých, ktorí sa uchádzali o zamestnanie [...] Ak sa mi to nepodarí dosiahnuť do konca môjho mandátu, myslíte si, že sa postavím pred Francúzov? Francúzi by boli neúprosní a mali by pravdu." Dátum zverejnenia analýzy: 08.11.2014 Naspäť Nahlásiť chybu

vyjadril prepisu


Bolo to sto dní, počas ktorých vláda predložila viac ako 50 zákonov. Desiatky nariadení, desiatky uznesení.

Podľa prehľadu na stránkach parlamentu vláda zatiaľ predložila 56 návrhov zákonov.

na stránkach parlamentu


Kedy mala opozícia dvoch podpredsedov Národnej rady Slovenskej republiky, pán predseda? Nikdy.

Výrok Roberta Fica hodnotíme ako pravdivý. Podobný výrok, vtedy z úst ministra Kaliňáka, už Demagog.sk overoval v relácii Na telo z 24. apríla 2012: V doterajšej histórii NR SR zastávala opozícia dva posty podpredsedov NR SR iba v súčasnom volebnom období, za 2. vlády R. Fica. Prehľad podpredsedov (pdf, s.5-6) NR SR a vládnych koalícii od roku 1990: 1. volebné obdobie 1990-1992: vládna koalícia VPN, KDH, DS Podpredsedovia: Ivan Čarnogurský KDH, Ján Klepáč KDH, Milan Zemko VPN, László Nagy VPN, Oľga Keltošová DS 2. volebné obdobie 1992-1994: vládna koalícia HZDS, SNS Podpredsedovia: Peter Weiss SDĽ , Augustín Marián Húska HZDS, Jozef Prokeš SNS, Ľudovít Černák SNS, NDS 3.volebné obdobie 1994-1998: vládna koalícia HZDS, ZRS, SNS Podpredsedovia: Augustín Marián Húska HZDS, Ján Lupták ZRS, Marián Andel SNS, Rudolf Fikus DS, nezávislý 4.volebné obdobie 1998-2002: vládna koalícia SDKÚ, SMK, SOP Podpredsedovia: Pavol Hrušovský SDK, Igor Presperín SOP, Béla Bugár SMK, Marián Andel SNS 5.volebné obdobie 2002-2006: vládna koalícia SDKÚ, ANO, SMK, KDH Podpredsedovia: Milan Hort SDKÚ, Belá Bugár SMK, Pavol Rusko ANO, Viliam Veteška HZDS 6. volebné obdobie 2006-2010: vládna koalícia SMER-SD, HZDS, SNS Podpredsedovia: Anna Belousovová SNS, Milan Hort SDKÚ , Viliam Veteška HZDS, Miroslav Číž SMER-SD 7. volebné obdobie 2010- 2012: vládna koalícia SDKÚ, SAS, KDH, Most-HÍD Podpredsedovia : Béla Bugár Most-HÍD, Pavol Hrušovský KDH, Milan Hort SDKÚ, Robert Fico SMER-SD 8. volebné obdobie 2012-súčasnosť: vláda SMER Podpredsedovia : Jana Laššáková SMER, Renáta Zmajkovičová SMER, Ján Figeľ KDH, Erika Jurinová OĽaNO

Na telo
podpredsedov
koalícii
Hort
Bugár
Rusko
Veteška
Belousovová
Hort
Veteška
Číž
Podpredsedovia
Fico
Podpredsedovia


Mesto BB patrí k najlepším mestám na Slovensku čo sa týka programu pre seniorov.

Nenašli sme žiadne objektívne informácie, na základe ktorých by sa dali porovnávať slovenské mestá z pohľadu programu pre seniorov.


...ale to nejde o počet rokovaní a vždy sme ho presvedčili, presvedčila ho naša diplomacia. Presvedčila diplomacia nielen OBSE, presvedčila aj Radu Európy. Ja s pánom Hammerbergom s vysokým komisárom som o tom hovoril, presvedčila Kongres v Spojených štátoch amerických. Presvedčila Radu Európy a presvedčila dokonca Európsky parlament.

Je ťažké posúdiť, či slovenská diplomacia všetky tieto orgány presvedčila“. Minimálne v prípade OBSE sa dá konštatovať že nie úplne. Vysoký komisár OBSE pre národnostné menšiny K. Vollebaek totiž ešte vo februári tohto roku v Budapešti vyhlásil , že slovenský jazykový zákon podľa právnych expertov nie je v rozpore s medzinárodným právom. Ďalej však podľa maďarskej verejnoprávnej televízie Duna TV dodal, že aj napriek tomu vníma zákon ako zahmlený a ťažko zrozumiteľný.

vyhlásil


V sobotu pán predseda Fico hovoril, že chce Grécko mimo Schengenu, a len necelé dva týždne predtým podpísal v Prahe deklaráciu predsedov vlád V4 (...).

Procházka správne upozorňuje na oficiálne stanovisko predsedov vlád V4 z 15. februára 2016 i na premiérovo vyjadrenie vo vzťahu ku Grécku v sobotňajšej diskusnej relácii. Zároveň však platí, že Fico svoje stanovisko o tom, že Grécko by malo opustiť Schengen, prezentoval už skôr. Výrok napriek tejto nepresnosti hodnotíme ako pravdivý, keďže správne uvádza termíny a obsah stanovísk, ktoré Fico prezentoval alebo sa na nich podieľal. Deklarácia predsedov vlád V4 k migrácii z mimoriadneho summitu V4 v Prahe 15.2.2016 je dostupná napríklad na webovej stránke Vlády ČR alebo na stránke Vyšehradskej skupiny (v angličtine). Relevantná časť, ktorú Procházka v overovanej relácii aj citoval, znie: “ Role Řecka v kontrole a řízení migrační toků v balkánském regionu zůstává i nadále zásadní. Předsedové vlád zemí Visegrádské skupiny oceňují úsilí řeckých orgánů v tomto ohledu a jsou připraveni poskytnout jim podporu .” Robert Fico sa v diskusnej relácii 27.2.2016, ktorú overoval aj Demagog.SK , zhodol s Andrejom Dankom a Radoslavom Procházkom o nutnosti vystúpenia Grécka zo Schengenu. Fico však podobný postoj uviedol už skôr, napríklad aj tesne pred predmetným summitom v Prahe, kde poukázal na “zlyhanie” Grécka pri ochrane schengenských hraníc, a ešte skôr, napríklad pred summitom EÚ a Turecka, kde bol ešte konkrétnejší: “ Ja verím, že prichádza čas, kedy bude Grécko vyradené zo Schengenu. Grécko jednoducho do Schengenu nepatrí, pretože nie je schopné ochrániť schengenské hranice ." Fico sa teda o odchode Grécka zo Schengenu ako o možnom a želateľnom stave vyjadroval už pred sobotou, 27. februárom.

webovej stránke
Vyšehradskej skupiny
Demagog.SK
napríklad
napríklad


Moderátor: "Čiže tie vyššie výnosy chcete dosiahnuť práve tým, že zrušíte garancie a DSS-ky budú môcť investovať inak ako v súčasnosti?" Pozor, garancie nerušíme. Naopak, garancie posilňujeme oproti súčasnému stavu.

Garancie sa síce nezrušia úplne, ale zostanú už len v konzervatívnom fonde. V rastovom a vyváženom fonde dôjde k zrušeniu garancií. V dôvodovej správe zákona (všeobecná časť) sa píše: "Zmena nastáva aj v oblasti garancií, v akciovom dôchodkovom fonde a zmiešanom dôchodkovom fonde sa povinnosť dopĺňať majetok pri znehodnotení ruší a v dlhopisovom dôchodkovom fonde sa predlžuje sledované obdobie na účely garancií na 60 mesiacov. Garancie sa nebudú uplatňovať v indexovom dôchodkovom fonde. Navrhujú sa nové povinnosti v oblasti riadenia a merania rizík v dôchodkových fondoch, ktoré sú dnes štandardom vo finančných inštitúciách pri riadení, správe a zhodnocovaní voľných peňažných prostriedkov." V správe SITA sa píše: "Vláda v stredu schválila návrh ministerstva práce a sociálnych vecí, aby od 1. apríla budúceho roka zanikli garancie v súčasných rastových a vyvážených fondoch. Jediným garantovaným fondom by tak mal zostať súčasný konzervatívny fond." Posilnením Mihál myslí to, že "podľa nového mechanizmu majú spoločnosti garantovať v súčasných konzervatívnych fondoch sporiteľovi výšku vložených prostriedkov po zohľadnení poplatkov ", dnes sa garantuje výška vložených prostriedkov pred odpočítaním poplatkov DSS-kám.

dôvodovej správe zákona
SITA


Čerpateľnosť tých eurozdrojov je strašne mizivá, biedna, zaostávame za Poľskom, za Maďarskom, za Českom.

Slovenská republika sa v rebríčku čerpania finančných zdrojov Európskej únie (EÚ) vyhradených v rámci politiky súdržnosti opakovane umiestnila na najnižšej priečke spomedzi krajín Vyšehradskej štvorky (V4). Na konci predchádzajúceho programového obdobia 2014-2020 bolo Slovensko druhé najpomalšie v čerpaní európskych zdrojov v celej EÚ. V súčasnom programovom období 2021-2027 malo Slovensko ku koncu roka 2024 opäť najpomalšie čerpanie eurofondov spomedzi krajín V4 a nachádzalo sa pod priemerom EÚ.

V rámci politiky súdržnosti EÚ financuje projekty v členských štátoch skrz rôzne druhy fondov. Jedným z hlavných nástrojov financovania európskej politiky súdržnosti je Európsky fond regionálneho rozvoja, ktorým EÚ od roku 1975 financuje rozvoj najviac znevýhodnených regiónov s cieľom zvýšiť životnú úroveň ich obyvateľstva. Ďalším z fondov politiky súdržnosti je napríklad Kohézny fond , ktorý financuje realizáciu projektov v najchudobnejších častiach EÚ, či Fond na spravodlivú transformáciu, ktorý má sociálne zraniteľné skupiny chrániť od negatívnych dopadov prechodu ku klimatickej neutralite. Peniaze v rámci jednotlivých fondov sú alokované počas takzvaných programových období.

V partnerskej dohode Slovenska z roku 2022 na programové obdobie 2021 - 2027 bolo na plánované programy predbežne alokovaných 15,5 miliardy eur. Financovanie je zabezpečené prostredníctvom Európskeho fondu regionálneho rozvoja, Kohézneho fondu, Európskeho sociálneho fondu, Fondu na spravodlivú transformáciu a takmer 3-miliardy eur sú pokryté vnútroštátnym príspevkom ( .pdf , s. 70).

Informácia o čerpaní fondov Európskej únie k 31. 12. 2024 vypracovaná Ministerstvom financií SR uvádza, že do konca roka 2024 sa z celkovej sumy 12,79 miliárd eur, ktorá bola vyčlenená EÚ, podarilo vyčerpať 390,13 miliónov eur, čo predstavuje čerpanie na úrovni 3,05 % ( .pdf , s. 1). V porovnaní s ďalšími krajinami V4 malo Slovensko ku koncu roka 2024 najpomalšie čerpanie eurofondov z programového obdobia 2021-2027. Najúspešnejšie bolo v čerpaní Česko, ktoré bolo nad priemerom EÚ.

Zdroj: Európska komisia

Na konci predchádzajúceho programového obdobia 2014-2020 bolo Slovensko druhé najpomalšie v čerpaní európskych zdrojov v celej EÚ. Pomalšie v čerpaní eurofondov bolo v porovnaní so Slovenskou republikou iba Chorvátsko. V polovici roka 2021 Slovensko vyčerpalo 45 % z celkových financií poskytnutých EÚ. Európska únia povoľuje dočerpať peniaze z daného programového obdobia aj po jeho ukončení podľa pravidla n+3.

Do konca roka 2023 tak čerpanie eurofondov z ukončeného programového obdobia na Slovensku vzrástlo na úroveň 90,41 % ( .pdf , s. 1), približne 3 p. b. pod percentuálnym priemerom krajín EÚ. Oproti ostatným krajinám V4 sme sa v čerpaní fondov na konci roka 2023 umiestnili najhoršie. Vyčerpanosť programu bola v Česku na úrovni 99 %, v Maďarsku a v Poľsku dosahovala takmer 100 % ( .pdf , s. 20). Slovensko oznámilo kompletné vyčerpanie eurofondov z predošlého programového obdobia v máji 2024.

druhé
najpomalšie
súdržnosti
financuje
zvýšiť
Kohézny fond
chrániť
.pdf
.pdf
najpomalšie
Európska komisia
druhé
bolo
45 %
povoľuje
čerpanie
.pdf
.pdf
kompletné


Prvá spolupráca bola v tejto oblasti, bola v roku 2003, to znamená za ministra Vladimíra Palka, kedy dostali prvú žiadosť zo strany talianskych bezpečnostných zborov. Vedenie ministerstva veľmi rýchlo reagovalo, človeka zatkli a poslali talianskej polícii.

Nepodarilo sa nám vyhľadať žiadne podobné informácie pre rok 2003, ktoré by spomínali zatknutie talianskeho občana či spoluprácu s talianskou políciou počas mandátu ministra Vladimíra Palka. Výrok preto hodnotíme ako neoveriteľný.


Len v decembri odišlo 13 500 pracovných miest.

Medzimesačné porovnanie údajov o disponibilnej nezamestnanosti, na prvý pohľad ukazuje nárast disponibilných uchádzačov až o 13 500, čo I. Štefanec interpretuje ako "odchod" pracovných miest. Ako však upozorňuje IFP, tento nárast uchádzačov o zamestnanie je spôsobený aj poklesom dočasne práce neschopných ľudí. V skutočnosti tak nedošlo k odchodu 13 500 pracovných miest, ale skutočný úbytok pracovných miest bude výrazne nižší. Výrok preto hodnotíme ako zavádzanie. Podľa štatistík uverejnených Ústredím práce, sociálnych vecí a rodiny bolo v novembri 2012 disponibilný počet uchádzačov o zamestnanie (tabuľka 1) 376 638 . V decembri 2012 bol disponibilný počet uchádzačov o zamestnanie na úrovni (tabuľka 1) 390 111 . Medzi mesačný nárast predstavuje uchádzačov o zamestnanie o 13 473 . Nárast počtu uchádzačov o zamestnanie v decembri 2012 interpretuje I. Štefanec ako, ako odchod počtu pracovných miest v tomto období. Inštitút finančnej politiky zverejnil na svojej facebookovskej stránke graf , ktorý ilustruje, že v skutočnosti nárast počtu uchádzačov o zamestnanie bol viac štatistický a nehovorí o pokračovaní zhoršovania situácie na trhu práce. "V decembri došlo k spätnému poklesu “PN-károv“ na úradoch práce na úroveň z druhej polovice 2011 (pokles o 7 tisíc ľudí). V rámci evidencie na úradoch práce bolo týchto 7 tisíc presunutých do disponibilnej nezamestnanosti, čo spôsobilo rast miery disponibilnej nezamestnanosti o takmer 0.3 percentuálneho bodu . Rast disponibilnej nezamestnanosti v decembri bol teda do veľkej miery len štatistický a nehovorí o pokračovaní zhoršovania situácie na trhu práce." Podľa štatistík uvedených uverejnených Ústredím práce, sociálnych vecí a rodiny bolo v novembri 2012 dočasne pracovne neschopných "PN-karov" (tabuľka 1) 36 936 . V decembri 2012 bol počet PN-karov na úrovni (tabuľka 1) 29 692 . Celkovo ide medzimesačne o pokles o 7 244 dočasne práce neschopných. Nezamestnaní bývalí PN-kary boli následne započítaní do disponibilnej nezamestnanosti. Skutočný "odchod" pracovných miest je preto skreslený o túto skutočnosť. Dátum zverejnenia analýzy: 28.01.2013 Naspäť Nahlásiť chybu

štatistík graf


Samozrejme nechcem to zľahčovať, ale to, keby sme chceli dať gastru, čo ja som za, tak je to 110 000 000 a musíme mať na to naozaj požehnanie financmajstra. V tomto prípade, keď on vedel nájsť tých 8 000 000 (na pomoc športoviskám, pozn.)...

Zníženie DPH pre gastro sektor je podľa slov Igora Matoviča s odvolaním sa na výpočty Inštitút finančnej politiky (IFP) síce v sume 110 miliónov €, no suma 8 miliónov už tak jasná nie je. Výrok preto hodnotíme ako neoveriteľný.

V prípade gastro sektoru, sa Minister financií Matovič počas hodiny otázok v NR SR odvolával na výpočty IFP, ktoré sumu týkajúcu sa dopadov zníženia DPH vyčíslili na 110 miliónov €. Priamy zdroj sa však tímu Demagóg.sk nepodarilo dohľadať.

Vyčíslenie hodnoty pre pomoc športoviskám je už skôr hypotetického charakteru. Suma 8 miliónov € totiž nie je jedinou skloňovanou. Pre novinárov sa minister financií vyjadril , že by to malo stáť približne 5 až 6 miliónov do konca apríla. Matovič sa však už na žiadne konkrétne zdroje neodvolával.

Vyjadrenie Mareka Krajčího z 24. 11. 2022 pre Demagóg.sk: „Suma 8 miliónov bola komunikovaná na koaličnej rade a Petrom Pčolinským v relácii Na hrane. Údaj som preto považoval za orientačne správny a neoveroval som si ho z iných zdrojov. Samozrejme ide len o odhad a najmä o priblíženie divákom aké priepastné sú orientačné dopady na rozpočet pri znížení daňového zaťaženia pre gastro versus energeticky náročné športoviská.”

odvolával vyjadril


Ukázalo sa v župných voľbách, že tam, kde sa stredopravé strany dohodli a kde mali širokú koalíciu, úspešné boli.

V minuloročných voľbách do VÚC vyhrala pravica jedine v Bratislavskom kraji, kde Pavol Frešo získal 44.4 % hlasov s podporou SDKÚ, KDH, Most, SaS, SMK, OKS a SZ. V zastupiteľstve kandidovali jednotlivé strany samostatne, pričom tri strany Ľudovej platformy získali dokopy 22 kresiel z cekových 44 (Smer získal len jedno, ďalšie kreslá získali strany SaS, SMK, OKS a ďalší). Minimálne v prípade Trenčína, Žiliny a čiastočne aj Prešova sa však dá hovoriť o podobnej koalícii stredopravých stran, ktoré však boli na rozdiel od Bratislavy neúspešné. Výrok preto hodnotíme ako nepravdivý.

podporou
Trenčiansky kraj
Prešovský kraj
Žilinský kraj


Pani Iveta Radičová pred voľbami hovorila, že sa nebude privatizovať a dnes sa hovorí denno denne o privatizácii nielen šiestich teplární Slovenskej republiky.

Konkrétny znenie sľubu I. Radičovej sa nám dohľadať nepodarilo, ale je citovaný ako "nebudeme privatizovať" . Kontext je v tejto otázke dôležitý, pretože sa debata mohla viesť o strategických podnikoch alebo podnikoch bez tohto statusu. V programovom vyhlásení vlády stojí, že vláda nebude privatizovať strategické podniky, ale podporí kroky k zefektívneniu fungovania vybraných podnikov so štátnou účasťou vrátane odštátnenia teplární či zostávajúcich zvyšných podielov v podnikoch s vplyvom vlády. Ako informuje sme.sk I. Radičová sa v januári 2011 vyjadrila , že vláda nebude predávať podniky, kde má štát významný podiel, a ktoré sú ziskové. Aj keď sa vláda dohodla, že možnosti predaja podielov v šiestich teplárňach sa budú posudzovať individuálne , v podstate to nič nemení na fakte, že k privatizácií niektorých teplární pravdepodobne dôjde. Podľa správy agentúry SITA z januára 2011, Fond národného majetku ďalej odporúča privatizáciu napríklad sedemnástich firiem Slovenskej autobusovej dopravy, kúpeľov Sliač a Bardejov a Burzy cenných papierov.

je
programovom vyhlásení vlády
vyjadrila
posudzovať individuálne
správy agentúry SITA


No tak už sa začínajú niektoré pravicové strany v tom predbiehať, aby si ich Robert Fico vybral do vlády.

Existujú síce dohady o tom, ktoré pravicové strany by išli do koalície so stranou SMER-SD, no predstavitelia týchto strán zámer ísť do povolebnej koalície so SMER-om doteraz nepotvrdili. Výrok preto hodnotíme ako zavádzajúci. Most - Híd chce alternatívu voči Ficovej jednofarebnej vláde v zložení Most - Híd, KDH a Sieť. Béla Bugár však nepovedal jednoznačné nie v otázke vytvorenia koalície so SMER-om. KDH sa vyjadrilo, že cieľom strany nie je spolupráca so SMER-SD, ale jeho nahradenia vo vládnucej pozícii. Predseda strany Sieť Radoslav Procházka sa vyjadril, že základom je rovnováha v štáte, ktorá má byť docielená vznikom silnej "protistrany" voči strane SMER. Igor Matovič spolu s Danielom Lipšicom kandidujú do parlamentných volieb spoločne, pod menom strany OBYČAJNÍ ĽUDIA a nezávislé osobnosti (OĽANO - NOVA). Spoločné vyhlásenie zobrazuje ich negatívny postoj voči Smeru a jeho politike. " V situácii, v ktorej Slovensku hrozí reálna ústavná väčšina strán, ktoré Slovensko rozkradli, zodpovednosť káže urobiť všetko preto, aby sme tomu zabránili ." píše Denník N . Pravicovou stranou je aj SNS , ktorej líder Danko sa takisto doteraz nevyjadril jasne o možnej koalícii so stranou SMER-SD. Dankovo vyjadrenie prináša napríklad .týždeň : „ Určite nie sme garantovaná nevesta Roberta Fica. Nedvíhal som SNS preto, aby po štyroch mesiacoch skončila na smetisku dejín.“ Dátum zverejnenia analýzy: 14.12.2015 Naspäť Nahlásiť chybu

Most - Híd
Radoslav Procházka
Igor Matovič spolu s Danielom Lipšicom
Denník N
SNS
.týždeň


Situácia na Slovensku je stabilizovaná. Z celkového počtu 96 lôžkových zariadení funguje 80 v normálnom režime. Tak tomu bolo aj doteraz. Tých 16 nemocníc, ktoré sú v núdzovom stave, poskytujú normálny víkendový štandardný režim. Bratislava, Trnava a Žilina, ktoré mali najvážnejšie problémy, tak takisto tam sa poskytuje normálny víkendový režim.

Núdzový stav bol zavedený v 16 nemocniciach .

16 nemocniciach
TASR
Dolnom Kubíne
Fakultnej nemocnici v Trnave


...od nástupu Salviniho do funkcie ministra vnútra sa znížil počet migrantov o 90 percent.

Napriek tomu, že od nástupu Mattea Salviniho do funkcie ministra vnútra sa počet utečencov a migrantov prichádzajúcich do Talianska znížil o približne 90 %, toto zníženie nie je možné pripísať iba Salviniho politike, ako to kontextuálne vyplýva z Pčolinského výroku. Dá sa konštatovať, že znížený počet prichádzajúcich utečencov a migrantov je skôr celoeurópskym trendom. Navyše, klesajúca tendencia v počte prichádzajúcich migrantov sa začala už za predošlého ministra vnútra, Marca Minnitiho. Výrok preto hodnotíme ako zavádzajúci. Matteo Salvini nastúpil do funkcie ministra vnútra 1. júna 2018. Podľa údajov Úradu vysokého komisára OSN pre utečencov (UNHCR) v priebehu mája 2018 prišlo do Talianska morskou cestou 3 963 utečencov a migrantov. Toto číslo bolo pritom najvyššie za rok 2018. V máji 2019 sa do Talianska priplavilo iba 341 mužov, žien a detí. Ide tak o 92,6 percentný pokles oproti obdobiu, kedy do úradu nastupoval Salvini. Počty prichádzajúcich utečencov a migrantov sa významne znížili aj v iných regiónoch, vrátane Turecka a Západného Balkánu. V roku 2017 prišlo do Talianska 119-tisíc osôb, zatiaľ čo v roku 2018 číslo kleslo na 23-tisíc. Za rok 2019 je to doposiaľ 1,120 osôb. Zdroj: UNHCR Jedným z hlavných migračných prúdov do Talianska je trasa cez Stredozemné more najmä z Líbye. V lete 2017 predošlý minister vnútra Marco Minniti podpísal dohodu s predstaviteľmi Líbye, podľa ktorej malo Taliansko podporovať líbyjskú pobrežnú stráž a rozvíjať kontakty s miestnymi komunitami, ktoré mali ekonomicky podporovať a zabrániť tak pašovaniu ľudí. Aj vďaka tomu sa prísun utečencov a migrantov znížil o približne 80-90 %.

znížili prišlo UNHCR podporovať znížil


...nie je ani súčasťou programového vyhlásenia vlády (Reforma STV a SRo)...

V programovom vyhlásení (.pdf) vlády SR sa v podkapitole Kultúra – Média a audiovízia píše, že: Vláda SR zruší koncesionárske poplatky a vytvorí nový legislatívny rámec financovania, organizácie a fungovania verejnoprávnych médií s cielom zvýšit efektivitu ich cinnosti a posilnit ich verejnoprávny charakter. Bude komplexne riešit jednotný systém oznacovania televíznych programov s dôrazom na ludskú dôstojnost a ochranu maloletých. Vláda SR prehodnotí uplatnovanie tlacového zákona a vykoná potrebné legislatívne zmeny, najmä zrušenie práva na odpoved, najmä verejného cinitela. Vláda SR transformuje Tlacovú agentúru SR. Na medzinárodnej úrovni podporí lepšiu ochranu detí pred nástrahami internetu (šikanovanie, násilie, obtažovanie, pornografia). Vláda SR bude aj nadalej vytvárat podmienky na záchranu a obnovu audiovizuálneho dedicstva, na jeho zachovanie pre dalšie generácie a na jeho systematické sprístupnovanie na kultúrne, vzdelávacie, prezentacné aj obchodné účely. Bývalý minister kultúry Marek Maďarič teda hovoril pravdu, keď tvrdil, že sa o spojení STV s SRo v programovom vyhlásení nič nehovorí.

programovom vyhlásení


...my sme dali príspevky na prvé, druhé, tretie dieťa.

pravda.sk


Napríklad v poslednom období to bol aj pán Mojžiš, bývalý šéf NBÚ, ktorý úplne jasne povedal, že on si myslí, že tento spis je autentický.

Bývalý šéf Národného bezpečnostného úradu J. Mojžiš sa skutočne v rozhovore pre týždenník Týždeň vyjadril, že nemá žiadne pochybnosti o tom, že spis Gorila je autentický a zodpovedá štýlu práce SIS. Rozhovor s J. Mojžišom si môžete prečítať TU.

TU.


...kraj stagnuje aj napriek tomu, že ekonomický rozvoj našej krajiny je o veľa lepší...

Hospodársky rast v Žilinskom samosprávnom kraji kopíruje vývoj celoslovenskej ekonomiky, ktorá od roku 2009 neustále rastie. Zlepšuje sa aj životná úroveň ako na celom Slovensku, tak aj v kraji. Jurinová neupresnila, v ktorých oblastiach podľa nej kraj stagnuje, preto hodnotíme jej výrok len z hľadiska hospodárskeho výkonu. Kvôli rastúcemu regionálnemu HDP a rastúcej životná úrovni (vyjadrenej ako parita kúpnej sily) hodnotíme Jurinovej výrok ako nepravdivý. Slovensko má v poslednom období dobrú ekonomickú kondíciu. Od roku 2009 ekonomika rastie a s výnimkou rokov 2012 a 2013 bol rast rýchlejší ako 2 %. Vývoj regionálneho HDP v Žilinskom samosprávnom kraji (ŽSK) kopíruje dynamiku vývoja rastu celoslovenského HDP. Životná úroveň na Slovensku sa v posledných rokoch zvyšuje . Inak to nebolo ani v ŽSK, kde sa celková hodnota hrubého domáceho produktu (HDP) dostala na úroveň 8,67 miliardy eur. Vďaka týmto výsledkom patrí Žilinskej župe štvrté miesto medzi ekonomicky najsilnejších krajov Slovenska. Lepšie výsledky dosiahol Bratislavský, Košický a Trnavský kraj. O životnej úrovni v danej oblasti vypovedá HDP vyjadrená ako parita kúpnej sily (resp. štandard kúpnej sily, ktorá sa používa hlavne u spracovaní dát Eurostatom: PPS). Vývoj tohto ukazovateľa v ŽSK bol približne rovnaký s celoslovenským vývojom medzi rokmi 2010 a 2015 Dobrý ekonomický rast slovenského hospodárstva sa prejavuje aj na ekonomických ukazovateľoch v ŽSK, preto rozhodne nie je možné tvrdiť, že kraj stagnuje z ekonomického hľadiska. Dátum zverejnenia analýzy: 06.11.2017 Naspäť Nahlásiť chybu

zvyšuje


… a ešte napísať, že guvernér (Národnej banky Slovenska, pozn.) berie tam plat vysoký za nič. Berie asi taký plat, ako vy (Sulík, pozn.) ste brali ako europoslanec.

Richard Sulík bol europoslancom v období rokov 2014–2019. V roku 2018 bol základný mesačný príjem europoslanca (po odpočítaní dane v rámci EÚ a poistenia) 6 710,76 eur, teda približne 80 530 eur ročne. Táto suma nezohľadňuje prípadnú štátnu daň, ktorá sa členských štátoch líši, ani dodatočné príspevky v súvislosti s výkonom funkcie.

Kažimír je guvernérom Národnej banky Slovenska od 1. júna 2019. Z jeho

majetkového priznania za rok 2020 vyplýva , za výkon guvernéra Národnej banky Slovenska zarobil 54 000 eur. Táto suma nezahŕňa dodatočný príjem ako napríklad benefity, odmeny a iné. Príjmy sa výrazne líšia, výrok preto hodnotíme ako nepravdivý.

Podľa štatútu poslancov Európskeho parlamentu z roku predstavuje plat europoslanca 38,5 % základného platu sudcu Súdneho dvora Európskych spoločenstiev (. pdf ., s. 5). Európsky parlament vypláca poslancom aj paušálny príspevok (tzv. „diéty“) na pokrytie denných nákladov súvisiacich s výkonom europoslanca, ako napríklad náklady na ubytovanie, stravu a iné súvisiace výdavky. V roku 2018 bol tento príspevok 313 €. Poslancom sa uhrádzajú aj náklady na cestovné.

Podľa Výročnej správy Národnej banky Slovenska bol čistý príjem guvernéra NBS, vrátane príplatkov, poskytnutých benefitov, odmien, ostatných príspevkov a funkčných požitkov 175 651 eur (. pdf , s. 118).

bol bol je vyplýva pdf vypláca bol pdf


Už viackrát som povedal svoj názor, že v diskusii o migračnej kríze, ktorú u nás na Slovensku vedieme už niekoľko mesiacov, ide aj o srdce a charakter Slovenska.

Existuje niekoľko vyjadrení A. Kisku, v ktorých apeluje na potrebu diskusie a pomáhania utečencom, ktoré vidí ako zápas o hodnoty, charakter a srdce Slovenska. Výrok hodnotíme ako pravdivý. 21. júna 2015, po narušení cyklistického podujatia a napádaní ľudí počas "protestu proti islamizácii Európy" v Bratislave, prezident Kiska reagoval na svojej sociálnej sieti: " Diskusia o utečencoch je diskusiou o nás samých. O našich hodnotách. Ak nedokážeme vysvetliť, prečo je dôležité pomôcť ľuďom v núdzi, prenecháme priestor extrémistom. A to nesmieme dopustiť." Vo svojom prejave ( Vyhlásenie prezidenta Kisku k téme utečencov ) 7. septembra 2015 Kiska zdôraznil potrebu vedenia debaty o utečencoch na Slovensku, nie z dôvodu kvót a solidarity voči iným krajinám, ale kvôli živým ľudským bytostiam, ktorých životy sú ohrozené a potrebujú pomoc. „ Najskôr začnem u nás na Slovensku. Pretože debatu, ktorú vedieme o migrantoch a utečencoch, vnímam ako dôležitý zápas o srdce a charakter Slovenska .“ Na margo utečeneckej krízy sa takisto vyjadril o tom, že je našou morálnou povinnosťou pomôcť utečencom. „ Je našou morálnou povinnosťou pomôcť ľuďom v ohrození. Ak by boli doma, mohli by prísť o život " ( SITA )

"protestu

reagoval

zdôraznil

SITA


Ja vám poviem poslednú vec. Ako keď ste boli, teraz ste menovali šéfa ľadového zväzu Širokého. Veď s vami, s KDH stavia ten štadión. Nie so Smerom. Veď nežartujte. Veď to stavia mesto. Prosím vás pekne, vy ste už by ste aj popreli, že my sme zbúrali bratislavské PKO.

Za prestavbu štadiónu zodpovedá hlavné mesto, ktorému šéfuje člen KDH Ďurkovský.

zodpovedá


Rozpočet (na dostavbu 3. a 4. bloku Mochovce, pozn.), ktorý bol schválený, bol na úrovni 3,8 miliardy eur a opäť došli predstavitelia talianskej spoločnosti Enel s návrhom na zvýšenie o ďalších 800 miliónov, to znamená 4,6 miliardy eur.

Podľa SME bol pôvodný rozpočet určený na dostavbu Mochoviec 2,8 miliardy eur neskôr sa táto suma zvýšila na 3,8 miliardy eur a v novembri tohto roku bolo schválené jej opätovné zvýšenie o ďalších 830 miliónov eur. Súčasný rozpočet pre výstavbu 3. a 4. bloku je tak 4,63 miliardy eur. Taliansky Enel je hlavným investorom dostavby Mochoviec. Podľa dostupných informácii išlo o návrh Enelu. Výrok hodnotíme ako pravdivý. Prvé zvýšenie rozpočtu podľa portálu euractiv.sk spoločnosť odôvodňovala zvyšovaním bezpečnostných štandardov. Došlo k nemu v júly 2013. TASR , 3. november 2014: "Na valnom zhromaždení 7. novembra sa má rokovať aj o požiadavke Enelu, ktorý chce navýšiť rozpočet na dostavbu tretieho a štvrtého bloku Mochoviec." Ďalšie zvýšenie rozpočtu pre dostavbu Mochoviec podľa správy portálu energia.sk schválili 21. novembra akcionári Slovenských elektrární, ktoré z 34 % vlastní štát a zo 66 % talianska spoločnosť Enel. Podľa správy sa na zvýšení rozpočtu dohodlo ministerstvo hospodárstva a Slovenské elektrárne. Dôvodom pre zvýšenie bolo nedodržanie rozpočtu z roku 2013 Slovenskými elektrárňami a odsúhlasenie bolo podmienené zvýšenými možnosťami pre štátnu kontrolu. Dátum zverejnenia analýzy: 15.12.2014 Naspäť Nahlásiť chybu

SME

euractiv.sk

TASR

energia.sk


Robert Fico svojho času povedal, že Slovensko nie je právny štát.

Demagog.SK dáva Žitňanskej za pravdu.Fico sa skutočne vyjadril viackrát v zmysle v pochybnosti o to,že Slovensko je právnym štátom.

odpovedal

O 5 minút 12,25.marca 2013


Veď my robíme každý rok, je to v podstate viac ako 150 ľudí ročne, kedy vlastne z týchto kritických situácií vyberáme ľudí a dávame ich do takzvaného presídľovacieho programu a strávia u nás 6 mesiacov, aby sa im našla ich cieľová domovská krajina, kde my ich proste pripravíme aj na tú cestu, aj jazykovo, aj dajme tomu urobíme všetky zdravotnícke a sociálne opatrenia, ktoré potrebujú. Ich deti u nás chodia do školy.

Slovensko sa skutočne podieľa na aktivitách súvisiacich s presídľovaním ľudí do tretích krajín, konkrétne cez Núdzové tranzitné centrum s kapacitou 150 osôb. Počet utečencov sa každý rok od vzniku Núdzového tranzitného centra v Humennom v roku 2009 líšil. Hranicu 150 prijatých utečencov dosiahol len v roku 2012, a počet 150 presídlených utečencov podľa dostupných údajov v rokoch 2012 a 2013. Údaje pre minulý rok sú dostupné len do augusta 2014, už v tomto mesiaci sa však príchody a odchody blížili hranici 150 osôb. Vzhľadom na to, že centrum vzniklo v roku 2009 za účelom jednorazovej pomoci utečencom z Palestíny, a až od roku 2011 začalo fungovať ako stále tranzitné centrum, a od roku 2012 sa počet presídlených osôb skutočne pohybuje v hodnotách okolo 150 ľudí, hodnotíme výrok ako pravdivý.

Slovenská republika sa pridala k aktivitám Európskej Únie týkajúcich sa presídľovania cudzincov z tretích krajín prostredníctvom humanitárnych transferov, ktoré su založené na trojstrannej dohode medzi vládou Slovenskej republiky, Úradom vysokého komisára OSN pre utečencov (UNHCR) a Medzinárodnou organizáciou pre migráciu. Medzinárodná organizácia pre migráciu (IOM) pôsobí na Slovensku od roku 1996. Medzi hlavné oblasti jej činnosti patria asistované dobrovoľné návraty, integrácia migrantov, prevencia obchodovania s ľuďmi a pomoc obchodovaným osobám, aktivity v oblasti presídľovania migrantov a koordinácia aktivít Európskej migračnej siete. Dohoda bola podpísaná 24. júna 2013.

V azylovom zariadení Ministerstva vnútra SR v Humennom bolo v roku 2009 zriadené Núdzové tranzitné centrum (ETC) , ktoré má za úlohu poskytnúť utečencom prechodné útočisko na dobu najviac šiestich mesiacov. Kapacita je stanovená na 150 osôb a nemôže byť presiahnutá, avšak doplnenie osôb v prípade odchodu časti utečencov je dohodou umožnené. Zodpovednosťou vlády SR je udeliť utečencom národné víza pred vstupom na územie SR a počas ich pobytu v ETC im poskytnúť ubytovanie, stravu, základnú hygienu. IOM zodpovedá za ich prepravu z utečeneckého tábora na územie SR a zo SR do krajiny, kde budú finálne presídlení. Taktiež poskytuje utečencom určité služby zahŕňajúce napríklad jazykové školenia alebo zdravotné prehliadky. Deti majú k dispozícii detskú izbu a vyučovaciu miestnosť. Dokopy 649 utečencov z Afriky a Ázie našlo od augusta 2009 do júna 2014 dočasné útočisko v Núdzovom tranzitnom centre, z ktorých 623 bolo úspešne presídlených ( .pdf , s.8)

Podľa dostupných informácii Slovenská republika v roku 2009 poskytla na svojom území dočasné útočisko pre skupinu 98 palestínskych utečencov z utečeneckého tábora Al-Wadeed v Iraku. V priebehu septembra 2009 až marca 2010 boli všetci úspešne presídlení do USA. V roku 2011 do Humenného prišlo spolu 46 afganských a 40 somálskych utečencov, z toho 40 bolo v tomto roku úspešne presídlených do USA. V roku 2012 bolo prijatých dokopy 180 utečencov z utečeneckých táborov v Egypte, Eritrei, Iráne a Jemene. V priebehu roku bolo 166 utečencov presídlených do USA a Kanady. V roku 2013 bolo prijatých 138 utečencov, pričom 185 ich opustilo centrum. Za rok 2014 bolo prijatých 147 a odišlo 134 z nich.

Porovnanie príchodov a odchodov do Núdzového tranzitného centra august 2009 - august 2014

Zdroj: Európska migračná sieť

Núdzové tranzitné centrum
presídľovania cudzincov
Medzinárodná organizácia pre migráciu
Núdzové tranzitné centrum (ETC)
majú
dispozícii
.pdf
Európska migračná sieť


Začali sme stíhať vlastného rektora policajnej akadémie, vicežupana v Nitrianskom kraji. Prišla obžaloba (v prípade rektora, pozn.)

Je pravdou, že sú stíhaní bývalý rektor policajnej akadémie, menovaný za vlády R. Fica v lete 2012, a taktiež vicežupan Nitrianskeho kraja Borík (SMER-SD, ktorý sa už vzdal členstva v SMER-SD).

SME korupcia.sk vymenovaný SITA


Ale pre mňa určite najdôležitejšou vecou, ktorú ja dnes vidím ako problém, minule som bol v Rožňave, 27% nezamestnanosť, mladí ľudia utekajú, pretože nemajú prácu, takže pre mňa najdôležitejším problémom je ekonomika a tvorba pracovných miest.

Rožňavský región je najhorší z pohľadu nezamestnanosti v Košickom samosprávnom kraji. K 30. septembru 2013 bola miera evidovanej nezamestnanosti 25,19%. K 31. októbru bola nezamestnanosť tesne pod 25 %.

najhorší
bola
poklesla
Štatistický úrad


...ako som povedal, aj v tomto zákone je 85 až 90% pôvodného textu (pôvodne schváleného zákona na podporu vlastenectva, ktorý bol vetovaný prezidentom SR, pozn.).

Ťažko hádať, aké kritéria komparácie textov Mikolaj využíva, ale pôvodný zákon , ktorý bol prezidentom vrátený, mal rozsah 6 strán, 8 článkov. Nový 3 strany a 5 článkov. Čo sa týka kvalitatívnych kritérií, z každotýždenného hrania hymny v školách sa stalo hranie raz ročne, z hrania na každom zasadnutí parlamentu, zastupiteľstva a vlády je to na úvodnej a záverečnej schôdzi. Formulácia o vzdelávaní vlastenectva je okresanejšia, zmizli štátne symboly z každej triedy a zostali len na „vhodných miestach“. V triedach zostalo len „grafické znázornenie“ týchto symbolov. V novom zákone sa nezmenila povinnosť orgánov územnej samosprávy vystavovať štátne symboly v jednacej miestnosti a povinnosť verejnoprávnych médií hrať slovenskú hymnu medzi 23. a 1. hodinou rannou. Zároveň z nového zákona úplne vypadla povinnosť štátnych úradníkov skladať sľub vernosti SR.Nie je možné ohodnotiť percentuálne množstvo zmien v zákone. Z uvedeného je však zrejmé, že Mikolaj sa snaží navodiť dojem, že zákon v podstate zostal nezmenený a zmenil sa len marginálne. Domnievame sa, že nový zákon je kvalitatívne značne odlišný a preto je zavádzajúce hovoriť len o malých zmenách.

pôvodný zákon
Nový


Dnes obyčajná rodina zaplatí ročne o 600 eur viac na životné náklady.

Štatistický úrad SR pravidelne zisťuje príjmy a výdavky domácností . Štatistika za rok 2011 nie je zatiaľ dostupná, preto "dnes" nie je možné porovnať s predchádzajúcimi rokmi.

príjmy a výdavky domácností


Ja keď som pripomenul tých 500 miliónov eur, tak to nie je akože strieľanie číslami, ale je to odborný odhad, ktorý je publikovaný a je považovaný za dostatočne presný (hovorí o korupcii, pozn.)

Figeľ vychádza z výsledkov analýzy aliancie PAS, realizovanej v spolupráci s Transparency International Slovensko a Inštitútom pre ekonomické a sociálne reformy INECO. Slovensko tak prichádza len pri verejných zákazkách o 500 miliónov eur. (Zdroj: PAS , TASR )

analýzy PAS TASR


...potom pokiaľ hovoríme o rozpočtovom deficite, zasa mi nevychádza, že by Slovensko bolo na tom až tak zle so 7,9 %, keď Írsko má 14,4, Británia 11,4, Španielsko 11,1 a Lotyšsko nad 10 %, čiže prečo sa tak podozrivo ponáhľate s tým kresaním na 4,9 %?

Opäť údaje Eurostatu (.pdf): SR – 7,9%, Írsko – 14,4%, VB – 11,4%, Španielsko – 11,1%, Lotyšsko – 10,2%. Pre úplnosť väčší dlh ako SR malo už len Portugalsko – 9,3%, Rumunsko – 8,6%, Litva – 9,2%.

Oceňujeme pripravenosť Rafaela Rafaja a jeho poradcu, ktorý pripravil relevantné štatistické údaje.

Eurostatu


...projekt (Európskeho hlavného mesta kultúry, pozn.) mal finančnú podporu 70 mil. eur.

Európskym hlavným mestom kultúry na rok 2013 sa stali Košice. Tento projekt zásadne prispel k zviditeľneniu regiónu aj vďaka finančným príspevkom z Európskej únie vo výške 60 mil. eur a príspevku Ministerstva kultúry SR v sume 10 mil eur. Výrok preto hodnotíme ako pravdivý. Podľa výročnej správy mesta Košice (.pdf, s. 6) smerovalo na investičneé projekty Európskeho hlavného mesta kultúry 2013 15.mil eur z Operačného programu Životné prostredie, 15 mil. eur. z Operačného programu Doprava, 10 mil. eur. z Operačného programu informatizácia spoločnosti, 10 mil eur z Operačného programu konkurenciaschopnosť a hospodársky rast, 10 mil. eur. v rámci Regionálneho operačného programu na zabezpečenie financovania čiastkových investičných projektov. K tomuto celkovému prípspevu 60 mil. eur z EU fondov Ministerstvo kultúry SR prispelo sumou približne 10 mil eur .

výročnej správy mesta Košice
10 mil eur


Počet obcí (samosprávnych jednotiek) na Slovensku sa pohybuje podľa posledného sčítania v roku 2011 na čísle 2 927 . Kompletný zoznam miest a obcí nájdete tu . Výrok hodnotíme ako pravdivý.

pohybuje tu


Máme informácie z Martinských teplární za 600 a 700 miliónov slovenských korún sa postavil nový kotol v teplárňach z financií Európskej únie na drevotriesku. Akonáhle by prišiel súkromný privátny sektor do tohto prostredia, musíme tieto peniaze vrátiť

V máji 2010 spustila Martinská teplárenská do prevádzky fluidný kotol na spaľovanie biomasy. Ako prvý veľký teplárenský zdroj na Slovensku tak začala vyrábať energiu výlučne z obnoviteľných zdrojov. Okrem technologickej časti boli súčasťou projektu aj rozsiahle stavebné úpravy, vybudovanie novej príjazdovej komunikácie, kamerový systém, betónová plocha s odvodňovacím a protipožiarnym systémom. Taktiež súčasťou projektu je aj nová hala. Celková výška investície dosiahla 16 miliónov eur (.pdf), resp. 482 miliónov slovenských korún. Aj keby bola informácia o vrátení peňazí EÚ pravdivá, čo sa nám nepodarilo overiť, suma by bola takmer o tretinu nižšia ako uvádza Čaplovič.

16 miliónov eur


Včera (počas natáčania relácie V politike, ktorú TA3 odvysielala 17.2., pozn.) inak mimochodom pán Šefčovič povedal tézu, že Robert Fico už nebude kandidovať, nebude sa uchádzať znovu o tento post...

Výrok hodnotíme ako pravdivý, keďže Maroš Šefčovič sa v sobotu 17. februára na TA3 vyjadril , že Robert Fico už nemá záujem o post ústavného sudcu. Výrok “ Robert Fico definitívne nemá záujem o post ústavného sudcu” v relácii odznel v 1:39:20. Výrok hodnotíme ako pravdivý.

vyjadril relácii


Navyše tie zákony (zákony prijaté v Ukrajine napr. zákon o trestnej zodpovednosti za ohováranie vládnych predstaviteľov, pozn.) neboli zaradené do programu, neboli prerokované vo výboroch. Hlasovalo sa o nich bez hlasovacích kartičiek, len dvíhaním rúk. Veľmi pochybným sčítavaním.

Je pravdou, že hlasovanie aj za zákon o trestnej zodpovednosti za ohováranie vládnych predstavitelov, bolo sprevádzané neobvyklým spôsobom hlasovania a problematickým scítavaním hlasov. Výrok hodnotíme ako pravdivý. Zákony , ktoré boli 16. januára 2014 prijaté v ukrajinskom parlamente vyvolali znepokojenie predstavitelov Európskej únie . Jedným z prijatých zákonov bol aj zákon o trestaní ohovárania a propagácie extrémizmu alebo napríklad zákon o zákaze používania masiek na demonštráciách. Viaceré zahranicné zdroje priniesli informácie o spornom hlasovaní o týchto kontroverzných zákonoch. Reuters uvádza, že hlasovanie nebolo zaužívanou formou cez elektronické hlasovanie, ale netradicne zdvíhaním rúk. Pri tom spôsobe hlasovanie mohol vzniknút problém scítavania. " The decision in parliament, taken suddenly by a show of hands which caught the opposition off-guard, followed a court ban on protests in Kiev...The EU's ambassador to Ukraine, Jan Tombinsky, joined opposition leaders in condemning the way the law was rushed through parliament by a show of hands rather than by the customary electronic system of voting - a mechanism which opposition deputies can physically block. "I am concerned about the way some laws were voted in parliament today. Norms should be adopted through proper procedures, otherwise the credibility of democratic institutions and of the legal system is at stake," he said in a statement." Financial Times uvádza, že hlasovanie zdvíhaním rúk bolo problematické, pretože samotné hlasovanie prebehlo príliš rýchlo, aby sa zabezpecilo presné scítanie hlasov (zdvihnutých rúk). "The rules were adopted in an unconventional manner in parliament. While opposition lawmakers were occupying the dais of the chamber, pro-Yanukovich MPs huddled on the other side of the hall and adopted 11 new laws, by shows of hands that were too rapid to be counted. " Dátum zverejnenia analýzy: 20.01.2014 Naspäť Nahlásiť chybu

Zákony
Európskej únie
zdroje
Reuters
Financial Times


Výrok Jána Figeľa považujeme za pravdivý, i keď KDH oficiálne ako politická strana vzniklo až 17. februára 1990. Proces formovania hnutia však čerpal z kresťanského disentu z dôb komunistického režimu, pri čom už 30. novembra 1989 bola z tohto prostredia publikovaná výzva na zakladanie kresťanskodemokratických klubov na Slovensku, pri ktorej stál okrem iných vyzývateľov aj Ján Čarnogurský.

vzniklo


Ak by polícia si splnila svoju povinnosť už v minulosti, tak pani Jankovská by možno tú bezpečnostnú previerku ani nikdy nedostala. To znamená, tie informácie, ktoré mali byť poskytnuté už veľmi, veľmi dávno Národnému bezpečnostnému úradu, mu boli poskytnuté až v podstate teraz, keď už sú tam noví ľudia, keď je tam nový vietor ... Boli to informácie, ktoré by minimálne Národný bezpečnostný úrad motivovali k tomu, aby vykonal ďalšie kroky pri udeľovaní tej bezpečnostnej previerky. Lebo vy máte trestnoprávnu zodpovednosť a potom máte takzvané bezpečnostné riziko. Boli to informácie, bolo ich viacej ako desať, ktoré predstavovali bezpečnostné riziko, významné bezpečnostné riziko a mohli byť vyhodnotené tak, že by tú bezpečnostnú previerku vôbec nedostala.

Informáciu o neposkytnutí dôležitých informácií NBÚ políciou potvrdil okrem Ľubomíra Galka ešte jeden poslanec príslušného parlamentného výboru. Iný takúto informáciu nemá. Rokovania tohto výboru sú neverejné. Pre Demagóg.SK túto informáciu potvrdil aj Národný bezpečnostný úrad. Polícia, naopak, akékoľvek nedostatky odmietla, Ministerstvo vnútra mlčí. Keďže v prípade existujú protichodné informácie (s vedomím, že pôvodcom jednej z nich je polícia, na ktorej je tieň podozrenia), ktorých pravdivosť či nepravdivosť nie je možné z verejných zdrojov dostatočne overiť, hodnotíme tvrdenie Ľubomíra Galka ako neoveriteľné. Vtedajší predseda parlamentného výboru na kontrolu činnosti Národného bezpečnostného úradu Ľubomír Galko na tlačovej konferencii 16. októbra 2016 uviedol , že polícia neposunula NBÚ dôležité informácie o Monike Jankovskej. „Na Moniku Jankovskú bolo podaných viac ako desať trestných oznámení. Policajný zbor teda v minulých rokoch NBÚ neinformoval o týchto závažných informáciách, na základe ktorých jej možno nemala byť bezpečnostná previerka udelená.” Informácie mali podľa Galka siahať do roku 2012. Podľa agentúry SITA ich poslala NAKA bezpečnostnému úradu (až) potom, čo vyšla najavo Jankovskej komunikácia cez Threemu - teda v roku 2019. Polícia v prvej reakcii odkázala , že sa musí oboznámiť so závermi parlamentného výboru. V pondelok 2. decembra 2019 pre Demagóg.SK uviedla, že „ vykonanou kontrolou postupu polície neboli zistené žiadne nedostatky, ani porušenie zákona. ” Ministerstvo vnútra neodpovedalo na otázku, či preverovalo postup konkrétnych policajtov a s akým výsledkom. Asistent poslanca Ľubomíra Galka Peter Kolár pre Demagóg.SK 3. decembra 2019 uviedol, že „táto informácia je pravdivá na sto percent, podrobnosti sú, žiaľ, utajovanou skutočnosťou.” T outo informáciou disponuje ako člen Osobitného kontrolného výboru NR SR na kontrolu činnosti NBÚ aj Gábor Grendel. Potvrdil to portálu Demagóg.SK. Rokovania výboru na kontrolu NBÚ sú neverejné. Demagóg.SK sa pýtal aj iných - koaličných aj opozičných - členov dotknutého výboru, či disponujú informáciami ako poslanci Grendel a Galko. Peter Antal (Most-Híd) uviedol, že nedisponuje informáciami, ktoré majú Grendel a Galko a nevie sa preto vyjadriť k tomu, či polícia pochybila. Grendel tvrdí, že Antal na dotknutom zasadnutí výboru nebol. Iní členovia výboru na email neodpovedali. Národný bezpečnostný úrad pre portál Demagóg.SK potvrdil, že je pravdou, že v minulosti nedostal od polície dôležité informácie týkajúce sa Moniky Jankovskej, ktoré mohli mať vplyv na hodnotenie jej bezpečnostnej previerky. NBÚ tiež potvrdil, že tieto informácie dostal od polície až po tom, čo vyšla najavo komunikácia Moniky Jankovskej s Mariánom Kočnerom.

uviedol Podľa komunikácia odkázala sú


Uvedomme si že v minulosti sa všetky ziskové časti sprivatizovali a všetky nákladné časti zostali štátu.

Je pravdou, že nemocnice patriace pod správu ministerstva zdravotníctva sú v súčasnosti stratové - vykazujú dlh vo výške 130 mil eur, pričom sieť súkromných nemocníc patriacich spoločnosti Penta sú naopak, v zisku. Nie je však pravdou, že by boli sprivatizované len nemocnice, ktoré vykazovali zisk. Penta kúpila aj nemocnice v strate v roku 2015. Výrok hodnotíme ako nepravdivý.

Stredoeurópska spoločnosť Penta investments vstúpila do slovenského zdravotníctva za vlády Mikuláša Dzurindu v roku 2002, nadobudnutím podielu v súkromnej zdravotnej poisťovni Dôvera. V roku 2015 sa spoločnosť Penta stala jej jediným akcionárom, pričom v súčasnosti je i vlastníkom 14 nemocníc, viacerých polikliník i lekární na Slovensku.

Ako sa ďalej píše v článku Denníka N z marca 2015, “investičná skupina Penta získala do svojej siete nemocníc Svet zdravia ďalšie dve zariadenia – v Galante a v Dunajskej Strede. Svet zdravia rozhodnutie župných poslancov víta. Hneď po prevzatí chcú riešiť dlhy nemocníc i zlý technický stav budov a prístrojov” ( Denník N ). To znamená, že Penta privatizovala aj nemocnice, ktoré boli stratové.

Čo sa týka ziskovosti jednotlivých zdravotných poisťovní na Slovensku, výsledky hospodárenia za rok 2015 ešte neboli k dispozícií, v roku 2014 dosiahla najväčší podiel na zisku štátna Všeobecná zdravotná poisťovňa so ziskom 12, 08 milióna eur, na druhom mieste sa umiestnila poisťovňa Dôvera s 9,65 mil. eur a posťovňa Union skončila so ziskom 2,5 mil. eur. Všeobecná zdravotná poisťovňa predpokladá za rok 2015 zisk približujúci sa 5 miliónom eur.

Štátne nemocnice na Slovensku nachádzajú v obrovských v dlhoch. Ide o dlh voči distribútorom zdravotníckych pomôcok, ktorý sa momentálne pohybuje vo výške 130 miliónov eur. Celkový dlh štátnych nemocníc je 132,8 milióna eur, z toho 108,7 milióna eur malo byť uhradených najneskôr 30. júna 2016.

14 súkromných nemocníc pod správou Penty sú na rozdiel od štátnych ziskové. Podľa dostupných údajov bol celkový zisk siete týchto nemocníc "Svet zdravia" za rok 2014 7,4 milióna eur.

Sieť 14 slovenských súkromných nemocníc nevyužíva nákup cez verejné obstarávanie ako je tomu u nemocníc patriacich štátu a nákup zdravotníckych pomôcok riešia sieťovo, odlišne štátnych, ktoré si zaobstarávajú lieky samostatne. Predseda predstavenstva Sveta zdravia, Ľuboš Lopatka týmto argumentuje, prečo súkromné nemocnice nakupujú lieky lacnejšie ako tie štátne.

Penta investments

Denník N

Všeobecná zdravotná poisťovňa

Dôvera

Union

130 miliónov eur.

7,4 milióna eur.

Ľuboš Lopatka


Minulý rok si vláda Igora Matoviča zmenila rozpočet. Vy to viete veľmi dobre, pán Sulík. Zvýšili ste si výdavky o 8 miliárd a deficit mal byť na úrovni, tuším 2, okolo 12 miliárd. Dnes ho máme nižší. Mali ste to v rozpočte, tie peniaze. Máme 7 miliárd a je tam rozdiel asi piatich miliárd.

Vláda Igora Matoviča po prepuknutí korona krízy zmenila rozpočet - navýšila výdavky o takmer 8 miliárd eur. Deficit najprv odhadla na skoro 12 miliárd eur, napokon ale dosiahol 7,75 miliardy. Tvrdenie Ladislava Kamenického hodnotíme ako ešte pravdivé. Štátny rozpočet na rok 2020 schvaľovala ešte koalícia Smer, Most-Híd a SNS v decembri 2019. Ladislav Kamenický (Smer), vtedajší minister financii ešte nemohol vedieť o dopadoch koronakrízy. Počítal s výdavkami vo výške 18,5 miliardy eur. Po vypuknutí epidémie koronavírusu v marci 2020 - nová - vláda Igora Matoviča prijala v lete zmenu štátneho rozpočtu. Rezort financií v nej počítal s príjmami vo výške 14,4 miliardy eur a výdavkami vo výške 26,3 miliardy eur - teda o takmer 8 miliárd viac ako plánovala predchádzajúca vláda. Schodok ministerstvo odhadlo na takmer 12 miliárd eur. Deficit nakoniec dosiahol úroveň 7,758 miliardy, teda o vyše 4 miliardy menej, než bol predpoklad ministra financií Eduarda Hegera. Štátu tak zostala vysoká finančná rezerva na rok 2021. Rozpočet na rok 2021 počíta s príjmami vo výške 15,8 miliardy eur a výdavkami na úrovni 23,86 miliardy eur. Ministerstvo financií teda počíta s deficitom 8,058 miliardy eur.

rozpočet Počítal počítal dosiahol zostala Rozpočet


Ak si vezmeme v 19 z 27 krajinách nezamestnanosť rastie.

Pri porovnaní ročnej miery nezamestnanosti možno identifikovať 16 krajín z 27, v ktorých rastie nezamestnanosť. V prípade porovnanie len medziročnej miery nezamestnanosti (január 2012-január 2013) je pravdou, že možno identifikovať 19 z celkovo 27 krajín v ktorý nezamestnanosť rástla. Je však nevyhnutné dodať, že v Českej republike a Švédsku v posledných mesiacoch nezamestnanosť klesá.

Eurostatu
Eurostatu
3. kvartáli


Máme veľmi veľký problém obsadiť nájomné byty.

Na základe informácií, ktoré Trnava zverejňuje o nájomných bytoch sa nám nepodarilo zistiť informácie o počte bytov, počte žiadostí a a výsledkoch prideľovania bytov. Výrok preto hodnotíme ako neoveriteľný. Ján Žitňanský "veľkým problémom obsadiť nájomné byty" chce povedať, že dopyt oprávnených žiadateľov resp. počet oprávnených žiadostí neprevyšuje, alebo zásadným spôsobom neprevyšuje možnosti mesta, teda počet mestských nájomných bytov. V rozpočte na rok 2014 ( časť 2 , .pdf, s. 42) je uvedená len kapitola Bytová výstavba, kde je plán na výstavbu bytov. Nie je uvedený počet bytov v správe mesta, počet pridelených bytov a počet žiadostí o nájomný byt. Rovnako je to v rozpočte na rok 2013. V záverečnom účte na rok 2013 sa tiež takéto informácie neuvádzajú. Prieskum Transparency International Slovensko Otvorená samospráva ohodnotil transparentnosť mesta Trnavy v oblasti bývania na úrovni 30%. Okrem iného samospráva nezverejňuje počet obsadených a voľných bytov, zoznam žiadateľov, ani ich počet. Byty sú obsadzované bytovou komisiou, ktorých zasadaní sa nemôže zúčastniť verejnosť. Od roku 2012 sú uverejňované zápisnice z týchto stretnutí, nehovorí sa v nich však o počte žiadateľov ani voľných bytov a mená nájomcov a žiadateľov o ktorých sa jedná sú cenzurované. Nepodarilo sa nám nájsť ani neoficiálne odhady stavu nájomného bývania v Trnave. Zmeny v prideľovaní bytov z losovania na výber komisiou, ako aj zníženie množstva uverejňovaných informácií bolo zavedené v roku 2010 súčasnou samosprávou. Dátum zverejnenia analýzy: 05.11.2014 Naspäť Nahlásiť chybu

časť 2
rozpočte
záverečnom
Trnavy
zápisnice
zavedené


A povedzme pán Berényi, ktorý sa dostal do druhého kola, je v politike aj dlhodobo (dlhšie ako J. Nagy. pozn.), je predsedom strany a získal o 160 hlasov viac.

Berényi pôsobí v politike podstatne dlhšie, keďže už v roku 1990 bol poslancom NR SR a je súčasným predsedom strany SMK-MKP. Berényi dostal vo voľbách 14 339 hlasov, zatiaľ čo Nagy 14 174, čo je o 165 hlasov menej. Bugárov výrok preto hodnotíme ako pravdivý.

Berényi predsedom dostal


ja som človek 20 rokov bez káuz, 20 rokov v politike s prerušeniami, 7 rokov som reálne bol členom parlamentu, ale tiež sa nikomu nepodarilo na mňa nič vytiahnuť.

Demagog.SK nezistil žiadnu kauzu resp. obvinenia spojené priamo s osobou P. Osuského. Osuský pravdivo uvádza, že je 7 rokov poslancom NR SR. Ním bol v období 1. vlády Mikuláša Dzurindu v rokoch 1998-2002 ( za koalíciu stranu SDK ) a od vlády Ivety Radičovej ním je až doteraz (2010-2012 za stranu Most-Híd - ako člen OKS a od roku 2012 za stranu SaS ). Aktívny v politike je od roku 1994 keď bol predsedom Demokratickej strany a následne od roku 1995 jej podpredsedom. Od roku 2001 do roku 2011 podpredsedom OKS a v roku 2012 vstúpil do SaS. Ide celkovo o približne 20 rokov v politike. Výrok hodnotíme ako pravdivý. Dátum zverejnenia analýzy: 21.01.2014 Naspäť Nahlásiť chybu

za koalíciu stranu SDK
za stranu Most-Híd
za stranu SaS
politike


... ešte som naznačil, že aj ďaleko bohatšie štáty skončili za nami, čiže treba tie peniaze potom alokovať a ide o to, že či všetkým rovnako alebo nájsť nejakú metódu, kde sa to bude alokovať.

Podľa výsledkov štúdie PISA 2012 skončili za Slovenskom štáty ako USA, Švédsko, Izrael, Grécko, Cyprus, Spojené arabské emiráty (v čitateľskej alebo prírodovednej gramotnosti dosiahli v niektorých prípadoch viac bodov ako Slovensko, avšak rebríček bol v roku 2012 zoradený podľa výsledkov v matematickej gramotnosti, pozn.). Tieto štáty sa dajú považovať za bohatšie ako Slovensko podľa ukazovateľa HDP na obyvateľa.

PISA HDP


V tomto prípade (štrajku v Dubnici, pozn.) tie zákony porušil pán zamestnávateľ. Dokonca si dovolím povedať, slovo vydieral svojich zamestnancov, pretože keď prešli do štádia nejakého možného ostrého štrajku, uhradil im časť miezd tri mesiace dozadu, nejaké januárové, to znamená, minimálne bol v situácii, že časť finančných prostriedkov bol schopný riešiť. Ale čakal do situácie a obdobia, keď sa až tak vyhrotí ta situácia, že bude musieť nejaké prostriedky použiť. To je nezodpovedný prístup. Tu treba vidieť, že to sú stovky zamestnancov, za tými zamestnancami sú rodiny, ktoré sú 3 - 4 mesiace bez akýchkoľvek miezd, na ktoré má ten zamestnanec nárok.

Ján Richter presne interpretuje situáciu ohľadom štrajku v Dubnici nad Váhom, kde prebehol štrajk stovky zamestnancov firmy Metalurg Steel v dôsledku nevyplácania miezd, a to za tri mesiace (január, február, marec, pozn.). Taktiež je pravda, že zamestnávateľ im po tomto štrajku časť miezd vyplatil. TASR uvádza , že 24.apríla 2012 začal štrajk v Dubnici nad Váhom, do ktorého sa zapojila asi stovka pracovníkov hutníckej spoločnosti Metalurg Steel. Štrajk bol vyhlásený z dôvodu nevyplácania miezd. Zamestnanci nedostali mzdy za tri mesiace, a to január, február a marec. Podľa prezidenta OZ KOVO Emila Machynu asi 60 percent výrobných pracovníkov štrajkuje, čo podľa neho spôsobilo zastavenie výroby. Emil Machyna sa tiež pre TASR vyjadril : "Nejaké peniaze niektorým zamestnancom vyplatili, neviem, koľkým a koľko to bolo, ale v každom prípade to má zmysel, tlak na majiteľa zabral." Odborári podali aj trestné oznámenie za nevyplatenie miezd a ak polícia zistí, že majiteľ má peniaze na účte a nevyplatí ich, je to trestný čin. TASR uvádza , že odborári štrajkovali aj vo štvrtok 26. apríla 2012 a o ďalšom postupe sa rozhodne začiatkom toho týždňa. Dátum zverejnenia analýzy: 30.04.2012 Naspäť Nahlásiť chybu

uvádza vyjadril uvádza


Pre strednodobú konsolidáciu je nevyhnutné zvýšiť podiel verejných príjmov na HDP, aby nedošlo k obmedzeniu verejných služieb pre občanov.

Vláde sa podaril zvýšiť podiel verejných príjmov na HDP oproti roku 2012. Ku konsolidáciije nevyhnutne potrebné zároveň zníženie verejných výdavkov. Proces konsolidácie a zavedené konsolidačné opatrenia z roku 2013 sú zamerané na časť príjmov a nie na zníženie podielu verejných výdavkov. Tieto opatrenia počítajú so zvýšením daní a odvodov a s uvoľnením financií kvôli zmenám v II. pilieri dôchodkového systému. Vzhľadom na to, že sľub sa venuje len zvýšeniu verejných príjmov na HDP ako súčasti konsolidácie, nie úspešnosti konsolidácie, hodnotíme ho ako splnený. Podľa štatistík Medzinárodného menového fondu ( International Monetary Fund) z jari 2015 podiel verejných príjmov činil v roku 2012 35,98 % z HDP, čo predstavuje pokles oproti podielu 36,44 % z roku 2011. V roku 2013 opäť došlo k nárastu podielu na 38,4 %. Hodnoty pre roky 2014-2015 sú v tejto štatistike uvedené na základe parlamentom schváleného rozpočtu. Na rok 2014 je podiel verejných príjmov uvádzaný v hodnote 38,37 % a na rok 2015 je predpokladaných 38,45 %. Je dôležité ešte uviesť, že použitá štatistika pod pojmom verejné príjmy zahŕňala okrem daní a verejných príspevkov aj granty. Oproti tomu dáta o podielu verejných príjmov z databanky Svetovej banky (The World Bank) v sebe nezahŕňajú granty. Z takého uhla pohľadu podiel verejných príjmov predstavoval v roku 2011 27,9 % a v roku 2012 27,8 %. Údaje Eurostat taktiež potvrdzujú rastúci trend, pričom príjmy za rok 2014 predstavovali 38,9 % HDP.

konsolidačné opatrenia z roku 2013
štatistík
Medzinárodného menového fondu
dáta
Svetovej banky
Eurostat
Medzinárodný menový fond
Eurostat


Tú (pozn. S-300) sme vyvážali ešte bez toho, aby sme mali tie protiletecké systémy na Slovensku, tie prišli až neskôr - tie Patrioty.

Systém protivzdušnej obrany S-300 darovalo Slovensko Ukrajine začiatkom apríla , prvé protiletecké systémy Patriot prišli 20. marca . V čase darovania S-300 boli na Slovensku minimálne 3 batérie patriotov, štvrtá prišla neskôr . Výrok hodnotíme ako nepravdivý.

Presný dátum darovania systému S-300 bol utajený. Darovanie ako prvý vyzradil Robert Fico so zábermi z presunu už 7. apríla , za čo bol kritizovaný pre možné ohrozenie presunu. Premiér darovanie potvrdil 8. apríla. Neskôr minister obrany ubezpečil , že Robert Fico vyzradením neohrozil presun, keďže 7. apríla bol systém už na Ukrajine.

V rámci obrany východných hraníc NATO presunulo Nemecko a Holandsko systémy Patriot na Slovensko. Prichádzali postupne a po súčiastkach, presun začal 20. marca . Už 25. marca bol systém Patriot na Sliači pripravený.

Ešte pred ohlásením darovania systému S-300 ozbrojené sily oznámili , že systémy Patriot sú plne funkčné a rozostavané na východnom Slovensku. Štvrtú batériu Patriot poslali na Slovensko Spojené štáty Americké po ohlásení darovania systému S-300 Ukrajine.

začiatkom apríla
20. marca
neskôr
7. apríla
kritizovaný
potvrdil
ubezpečil
20. marca
25. marca
oznámili
poslali


Smer má za 4 roky výsledok, že nezamestnanosť z takmer 14 % klesla pod 11 %, že rast je vyše 3%, že reálne mzdy rastú o 2,4 %, že prichádzajú investori, že minimálna mzda stúpla z 327 na vyše 400 eur, že deficit sa znížil zo 4,6 na 2,6.

Výrok hodnotíme ako pravdivý, nakoľko uvedené hodnoty sa zhodujú s oficiálnymi údajmi.

Eurostat
Eurostat
SITA
10,98 %
zvýšila
327 eur
380 eur
405 eur
2,5
4,6
predpokladaný
Jaguar - Land Rover


Dnes už im neustupuje a začal ustupovať Viktor Orbán v tom, že upravuje niektoré svoje vlastné zákony.

Známy je len prípad mediálneho zákona, na ktorý sa zdvihla vlna kritiky predstavitelov európskych vlád, EK a poslancov EP. Správa SITA z dna 10. februára uvádza: "Madarská vláda predložila Európskej komisii (EK) návrhy zmien v kritizovanom mediálnom zákone, ku ktorému v januári vyjadrila výhrady eurokomisárka pre informacnú spolocnost a médiá Neeli Kroseová. Tlacovej agentúre MTI to vo štvrtok potvrdil Kroesovej hovorca Johnatan Todd. Obsah dorucených návrhov zatial nechcel komentovat, komisia ich však podla neho 'co najskôr preskúma, aby posúdila ich súlad so všetkými aspektmi európskeho práva.'" Nenašli sme zmienku o tom, že by madarská vláda upravovala kvôli nátlaku nejaké dalšie zákony. Kedže sa jedná len o jeden zákon, výrok posudzujeme ako zavádzajúci.

SITA


Náš kraj ako jediný, a v tom smere sme najhorší, mal, ak si dobre pamätám, v roku 2013 219,6-miliónový majetok. V roku 2015 to je 194,8 milióna.

Hodnota majetku samosprávnych krajov je dostupná prostredníctvom Registra účtovných závierok Ministerstva financií SR. Hodnoty, ktoré uvádza Martin Klus, sú v súlade s účtovnou závierku BBSK z roku 2013 a 2015. Taktiež správne uviedol, že Banskobystrický samosprávny kraj je "najnezdravším" krajom z pohľadu hospodárenia. Výrok označujeme ako pravdivý.

zákon majetkom znížil napísal projektu zdravie


Páni v súčinnosti Smeru a SDKÚ, predali aj ziskovú nemocnicu (v Spišskej Novej Vsi, pozn.) do skupiny Penta.

Prevod nemocníc v Košickom kraji do skupiny Penta je fakt, jedná sa však o dočasný prevod akcií a nie o predaj. Výrok preto označujeme za zavádzajúci. Predseda KSK Zdenko Trebuľa zo Smeru čelí obvineniam, že v prípade štyroch nemocníc, konkrétne v Michalovciach, Trebišove, Spišskej Novej Vsi a v Rožňave šlo fakticky o privatizáciu. Proces bol ukončený v auguste 2011. Akcionárom nemocníc je tak v súčasnosti spoločnosť Svet zdravia, ktorú kontroluje Penta. Oficiálne sú však nemocnice len v prenájme. Ako informuje denník SME : "Zastupiteľstvo dalo nemocnice do prenájmu na dvadsať rokov spoločnosti Vranovská investičná za symbolické euro ročne za hnuteľný a euro za nehnuteľný majetok. Za dočasný prevod akcií do roku 2031 dostal kraj 16 miliónov eur." Ako ďalej SME informoval, za tento návrh hlasovala rovnako aj opozícia, s podporou poslanca Viliama Novotného (SDKÚ). Správa TASR potvrdzuje, že sa jedná o dočasný prevod akciíí a nie predaj: " Spoločnosť Svet zdravia, sa pri podpise zmluvy o dočasnom prevode akcií štyroch nemocníc v Košickom kraji v roku 2011 Úradu KSK ..." Dátum zverejnenia analýzy: 29.10.2013 Naspäť Nahlásiť chybu

SME TASR


...jemu prichádza preskúmavanie ústavnosti, to je ako prvý jeho predpoklad a je nezávislý na iných štátnych orgánoch a iné štátne orgány, to znamená vláda a Národná rada, mu nemôžu určiť ty musíš, v tejto lehote a toto a ak nerozhodneš, aj tak to platí.

Ústavný súd Slovenskej republiky je nezávislým súdnym orgánom ochrany ústavnosti, ktorý patrí na základe deľby moci do moci súdnej. Podľa článku 130 návrh na začatie konania môže podať " najmenej pätina poslancov Národnej rady Slovenskej republiky " ale taktiež aj prezident alebo vláda SR. Okrem toho podľa najnovšej zmeny Ústavy SR, konkrétne článok 129a " Ústavný súd rozhoduje o súlade uznesenia Národnej rady Slovenskej republiky o zrušení amnestie alebo individuálnej milosti prijatého podľa čl. 86 písm. i) s Ústavou Slovenskej republiky. Ústavný súd začne konanie vo veci podľa prvej vety bez návrhu; čl. 125 sa použije primerane." V súlade s týmto článkom bola rozšírená aj pôsobnosť Národnej rady SR (článok 86) " uznášať sa o zrušení rozhodnutia prezidenta podľa čl. 102 ods. 1 písm. j), ak odporuje princípom demokratického a právneho štátu; prijaté uznesenie je všeobecne záväzné a vyhlasuje sa rovnako ako zákon ". Napriek tomu, že prvá časť výroku je pravdivá, druhá časť výroku je po zmene Ústavy SR účinnej od 4. apríla 2017 nepravdivý. Dátum zverejnenia analýzy: 12.06.2017 Naspäť Nahlásiť chybu

Podľa článok zmene


Pri voľbe generálneho prokurátora v minulosti neboli nikdy problémy - zvolili sme doktora Hanzela, doktora Trnku aj špeciálneho prokurátora Dušana Kováčika  a  dokonca sme ich zvolili širokou dohodou politických strán.

Robert Fico hovorí o štyroch tajných voľbách, pri troch z nich muselo dôjsť k súhlasu s kandidátmi aj zo strany opozičných poslaneckých klubov. Milan Hanzel bol za generálneho prokurátora zvolený v tajnej voľbe 18. januára 1999 nasledovným spôsobom: 78 za, 3 proti, 3 sa zdržali (informácia pochádza zo stenografického záznamu priebehu 8. schôdze vo volebnom období 1998-2002, možné nájsť tu ). Koalícia vtedy disponovala 93 hlasmi, takže o širokej podpore sa nedá hovoriť. Dobroslav Trnka bol v roku 2003 zvolený nasledovne: 84 hlasov za, 45 proti, 14 sa zdržalo. V prípade špeciálneho prokurátora Dušana Kováčika v roku 2004 boli výsledky: 118 za, 7 proti, 10 sa zdržalo. Koalícia mala po voľbách v roku 2002 spolu 78 hlasov (čo sa v priebehu volebného obdobia menilo vystúpením niektorých poslancov z poslaneckých klubov), takže v oboch prípadoch muselo dôjsť ku konsenzu medzi koalíciou a opozíciou. Podľa Sme.sk Trnku vtedy mali podporiť (čo je ale kvôli tajnému hlasovaniu samozrejme neoveriteľné) poslanci z klubov SMK, KDH, Smer, ANO, KSS a nezávislí poslanci okolo I. Šimka. V apríli 2009 prebehlo druhé hlasovanie o funkcii špeciálneho prokurátora, výsledky: 117 za, 11 proti, 6 sa zdržalo. Koalícia Smer-SD, SNS a ĽS-HZDS mala 85 mandátov, opäť je tu viditeľný presah afirmatívnych hlasov aj do radov opozície. Informácie o počte mandátov jednotlivých strán počas volebných období je možné nájsť tu .

tu
v roku 2003
v roku 2004
Sme.sk
apríli 2009
tu


Vychádzajúc z jasne proeurópskeho postoja vláda podnikne kroky vedúce k čo najskoršej ratifikácii troch nových zmluvných dokumentov: Zmluvy o založení Európskeho mechanizmu pre stabilitu, Zmluvy o stabilite, koordinácii a kontrole v hospodárskej a menovej únii a novelizáciu čl. 136 Zmluvy o fungovaní EÚ.

Vláda ratifikovala tieto tri zmluvy v NR SR v roku 2012: Zmluvu o založení Európskeho mechanizmu pre stabilitu 22. júna 2012 , Zmluvu o stabilite, koordinácii a kontrole v hospodárskej a menovej únii 18.decembra 2012 a novelizáciu cl. 136 Zmluvy o fungovaní EÚ 15. mája 2012 . Slub hodnotíme ako splnený.

22. júna 2012
18.decembra 2012
15. mája 2012
cl. 136
Zmluvy o fungovaní EÚ
Zmluva
Zmluvy


Je tu (PSK, pozn.) najvyššia miera nezamestnanosti, najnižšia priemerná mzda a najväčší úbytok obyvateľstva do iných regiónov.

Podľa Ústredia práce, sociálnych vecí a rodiny je najvyššia miera nezamestnanosti v rámci SR v Prešovskom samosprávnom kraji. SITA uvádza priemernú mzdu v PSK ako najnižšiu, nakoniec aj Štatistický úrad SR uvádza migračné saldo v PSK ako najnižšie. Výrok hodnotíme ako pravdivý. Výrok poslanca Petra Pčolinského zaznel 3. júna 2017. Podľa Ústredia práce, sociálnych vecí a rodiny je nezamestnanosť v Prešovskom samosprávnom kraji (PSK) 11,31 %. V rámci samosprávnych krajov je na tom najlepšie Trnavský (3,11 %), nasleduje Bratislavský (3,60 %), Trenčiansky (4,09 %), Nitriansky (4,99 %), Žilinský (5,43), Banskobystrický (10,07 %), Košický (11,08 %) a ako posledný sa umiestnil práve Prešovský kraj. Údaje sú vedené za jún 2017. Čo sa týka priemernej mzdy, SITA uvádza, že v štvrtom kvartáli roku (2016) bola najnižšia práve v Prešovskom samosprávnom kraji, pričom dosiahla hodnotu 798 eur. " Priemerná nominálna mesačná mzda zamestnanca v hospodárstve SR vo štvrtom kvartáli roka 2016 medziročne vzrástla o 3,6 % na 990 eur," uvádza sa. Vyššia priemerná mzda, ako v celkovom priemere hospodárstva SR, bola v Bratislavskom samosprávnom kraji, kde dosiahla hodnotu 1235 eur. Ohľadom časti výroku o najväčšom úbytku obyvateľstva v PSK čerpáme dáta z Štatistického úradu SR. Za kľúčový ukazovateľ pre posúdenie predmetnej časti výroku považujeme migračné saldo. " Migračné saldo je rozdiel medzi počtom prisťahovaných a vysťahovaných" (. pdf , s.46). Prešovský samosprávny kraj má migračné saldo na úrovni -1564 osôb. Najlepšie je na tom Bratislavský kraj so saldom 6308, nasleduje Trnavský s hodnotou 1545, Košický -264, Nitriansky -337, Žilinský -422 a Trenčiansky -464. Ako posledný sa umiestnil Prešovský samosprávny kraj. Údaje sú vedené za kalendárny rok 2016. Dátum zverejnenia analýzy: 18.07.2017 Naspäť Nahlásiť chybu

Výrok zaznel Ústredia SITA úradu pdf úrovni


Novela zákona o rodičovskom príspevku, ktorú navrhlo ministerstvo práce, sociálnych vecí a rodiny, ktorá vstúpi do platnosti 1. januára 2011, zaviedla jednotnú výšku rodičovského príspevku . Niektoré mamičky, ktoré doteraz poberali rodičovský príspevok vo výške 164,22 eura, si tak polepšia o takmer 26 eur. Takýchto mamičiek by malo byť približne 91 tisíc. Naopak iné mamičky, ktoré doteraz poberali rodičovský príspevok vo výške 256 eur, si zase pohoršia o takmer 66 eur. Takýchto mamičiek je približne 49 tisíc. Ako vidno niektoré mamičky dostanú zvýšený príspevok, iným sa príspevok zníži. Tvrdenie je preto zavádzajúce. Presné znenie nového zákona je dostupné tu .

tu


Ja som už tak aj urobila za ten mesiac (spustila proces disciplinárneho konania, pozn.), čo som vo funkcii, v dvoch alebo troch prípadoch.

Nepodarili sa nám nájsť informácie o tom, či už ministerka podala žiadosti na disciplinárne konania, médiá zatiaľ o tejto skutočnosti neinformovali. Ministerka pri vymenovaní do funkcie avizovala , že bude sa snažiť o zvýšenie verejnej kontroly, a to aj cez disciplinárne konania sudcov. Zákon, ktorý upravuje medzi inými aj priebeh disciplinárnych konaní je Zákon č. 385/2000 Z. z. Zákon o sudcoch a prísediacich a o zmene a doplnení niektorých zákonov . O začatí disciplínárneho konania sudcov pojednáva Tretia hlava, paragraf 120: " Disciplinárne konanie sa začína na návrh. Návrh na začatie disciplinárneho konania je oprávnený podať a) minister, b) predseda súdnej rady, c) verejný ochranca práv, d) predseda krajského súdu aj proti sudcovi okresného súdu v jeho obvode, e) predseda súdu proti sudcovi príslušného súdu, f) sudcovská rada proti sudcovi príslušného súdu vrátane predsedu tohto súdu. " Disciplinárne konanie potom môže byť zastavené (napr. v prípade návrhu, ktorý je vzatý späť), prerušené (keď v prípade sa vedie alebo má byť vedené trestné konanie), alebo sa postúpi k pojednávaniam: " Disciplinárny senát je povinný rozhodnúť o disciplinárnom previnení alebo o priestupku sudcu spravidla do troch mesiacov od podania návrhu na začatie disciplinárneho konania ." Rozhodnutia disciplinárnych konaní sú zverejnené na stránkach Najvyššieho súdu SR , ale návrhy na disciplinárne konanie nie sú verejne dostupné.

avizovala

Najvyššieho súdu SR


...primátor Ftáčnik navrhuje povoliť ďalších 400 bilboardov. Pokusu o legalizáciu 400 bilboardov sme zabránili ...

Primátor Milan Ftáčnik na júnovom zasadaní mestského zastupiteľstva opäť predložil návrh na prenájom časti pozemkov siedmim reklamným spoločnostiam. V návrhu sa uvádza prenajať tieto pozemky pre reklamné zariadenia na dva roky za cenu nájmu 1,66 za štvorcový meter na deň, čo pre samosprávu mesta znamenalo príjem vo výške 373 840,30 eura.

Bratislavských novinách
návrh


...my sme v tomto roku pustili jeden projekt vo výške 50 miliónov eur len s istou pozitívnou diskrimináciou pre týchto dvanásť okresov.

Projekt v hodnote 50 mil. eur zameraný na podporu dvanástich menej rozvinutých okresov bol spustený začiatkom roku 2017. Výrok ministra Richtera preto hodnotíme ako pravdivý. Vláda schválila pre každý okres, ktorý figuruje na zozname menej rozvinutých okresov a spĺňa podmienky podľa zákona č. 336/2015 Zb., tzv. Akčný plán . Ide o dokument, ktorého obsahom je zoznam opatrení a úloh potrebných k realizácii a plneniu plánu.Taktiež obsahuje aj zdroje a spôsoby jeho financovania, monitorovanie, časový harmonogram a hodnotenie dosiahnutého pokroku. Ústredie práce, sociálnych vecí a rodiny SR v marci 2017 predstavilo dva nové projekty zamerané na podporu zamestnávania uchádzačov o prácu. „ Súkromné agentúry majú možnosť vytvoriť projekt umiestňovania dlhodobo nezamestnaných na pracovný trh, predložiť ho na úrad práce a následne môžu požiadať o zaradenie uchádzačov o zamestnanie do ich projektu. Po dohode s úrado m práce bude mať neštátny poskytovateľ za úlohu pracovať s dlhodobo nezamestnaným tak, aby ho umiestnil na trhu práce,“ informoval generálny riaditeľ ÚPSVaR, Marian Valentovič. Prvý projekt tak predstavuje pokus o intenzívnejšiu spoluprácu medzi neštátnymi a štátnymi poskytovateľmi služieb zamestnanosti. Druhý projekt týka podpory vytvárania nových pracovných miest v dvanástich najmenej rozvinutých okresoch. Suma 50 mil. eur bola vyčlenená Ministerstvom práce, sociálnych vecí a rodiny SR na projekt týkajúci sa podpory vytvárania pracovných miest v týchto okresoch. Na vytvorenie pracovného miesta môže zamestnávateľ dostať finančný príspevok na dobu maximálne 15 mesiacov, pričom je nutné vytvorené miesto zachovať aspoň ďalších päť mesiacov. Podľa Valentoviča je možné získať príspevok až do výšky 85% celkovej ceny práce, čo predstavuje približne 588,11 eur mesačne na jedného uchádzača. Problematike najmenej rozvinutých okresov sa už v minulosti Demagóg.SK venoval . Dátum zverejnenia analýzy: 26.06.2017 Naspäť Nahlásiť chybu

zákona
Akčný plán
predstavilo
Podľa
venoval


... bude pre mňa veľmi zaujímavé z hľadiska lídra politickej strany, ktorá je na hranici 5 %, ktorá sa znova uchádza o návrat do parlamentu ...

Podľa posledného prieskumu volebných preferencií vykonaného agentúrou MVK v období 26. septembra - 2. októbra 2013, by sa SNS so ziskom 4,1% do parlamentu nedostala.

prieskumu


V každej tej okrskovej komisii má právo si každá politická strana dať svojho zástupcu… navyše sme prijali zákon od pána Kočiša z opozície s tým sa stotožnil prakticky celý parlament, že budeme zverejňovať tieto zápisnice a tým pádom si všetci ľudia budú vedieť pozrieť, legálne sa k tomu dostať a spočítať si to.

Politické strany môžu do každej miestnej volebnej komisie nominovať jedného člena a jedného náhradníka.

Poslanci Národnej rady schválili zákon o povinnom zverejňovaní zápisnice o prebehu a výsledku hlasovania. Má tak učiniť každá obec a rovnako aj Štatistický úrad. Zápisnice majú byť verejne prístupné komukoľvek.

Zákon ešte musí podpísať prezidentka, ktorá ho môže parlamentu vrátiť, nakoľko sa pri jeho prijatí objavili problémy s jeho možnou nevykonateľnosťou. Ak sa tak stane, zmeny v ňom budú iba kozmetické.

Tento výrok hodnotíme ako pravdivý.

nominovať schválili objavili


Keď Smer vládol, no tak túto zmluvu už pripravil, ona sa tu nenarodila, ona tu už bola pripravená zo strany Smer. Keď Smer vládne, tak nakupujú Black Hawky americké, keď Smer vládne, tak nakupujú F14 za 2 miliardy a rovno, keď podpíšu zmluvu o tých Black Hawkoch a o tých F16, tak tam už podpísali, že prídu sem americkí vojaci, ktorí sa budú starať o tie F16-ky. Tak, ako tu teraz máme ruských vojakov, ktorí sa nám starajú o MIG-y, tak takto touto zmluvou zabezpečili, že sem prídu americkí vojaci, ktorí sa nám budú starať o tie F16, ktoré za niekoľko miliárd nakúpila strana Smer.

Pôvodný návrh obrannej dohody s USA pripravovala vláda Smeru-SD. Prvé rokovania s americkou stranou sa začali viesť už v roku 2017 za predsedu vlády Roberta Fica. Následne pokračovali rokovania aj v období premiéra Petra Pellegriniho. K uzavretiu dohody sa však kvôli odporu vtedajšej koaličnej strany SNS nepodarilo dospieť.

Počas vlád Smeru zároveň došlo ku viacerým kúpam americkej techniky. V roku 2015 vláda rozhodla o kúpe 9 amerických vrtuľníkov Black Hawk za 235 miliónov eur.

V roku 2018 Slovenská republika kúpila 14 amerických stíhačiek F-16 za sumu 1,58 miliardy eur, ktoré budú dodané do roku 2023. V sume je zahrnutá rovnako i munícia a servis na dva roky a výcvik personálu.

Cieľom kúpy bola modernizácia armády a nahradenie zastaranej techniky ruskej výroby, ktoré ako jediné mala slovenská armáda dovtedy k dispozícií. Patria k nim stíhačky MiG-29 , ktoré vo výroku spomína Kollár. Ich servis na základe zmluvy, ktorá bola v roku 2019 predĺžená, zabezpečujú ruskí technici, a to do roku 2023.

Po príchode stíhačiek F-16 by ich mali nahradiť Američania . Podľa ministra obrany Jaroslava Naďa súčasťou zmluvy o kúpe F-16 je pôsobenie amerických vojakov na letisko Sliač s cieľom zabezpečenia prevádzky stíhačiek.

Na základe uvedených informácií výrok hodnotíme ako pravdivý.

dohody nepodarilo rozhodla kúpila MiG-29 Američania


My najviac závisíme od Nemecka a je predpoklad, že v Nemecku dokonca v poslednom štvrťroku tohro roka a v prvom štvrťroku budúceho roka môže dojsť k recesii alebo nulovému ekonomickému rastu.

SME Pravda


Na Slovensku po zavedení mýta nebola znížená cestná daň a náklady autodopravcov sú v tomto stave likvidačné.

Nový systém spoplatnenia vybranej cestnej infraštruktúry (mýto) v Slovenskej republike bol uvedený do prevádzky od 1. januára 2010.

uvedený

2010 a 2011-2012


Za posledný rok prekročilo nelegálne schengenskú hranicu toľko ľudí, ako príde za jeden deň turistov do Atén.

Počet ilegálnych prekročení schengenskej hranice za rok 2018 bol približne desaťkrát vyšší ako denný počet návštevníkov Atén. Výrok hodnotíme ako nepravdivý. Agentúra Frontex (Európska agentúra pre pohraničnú a pobrežnú stráž) v roku 2018 zaznamenala 150 114 ilegálnych prekročení hraníc Schengenského priestoru (. pdf , str. 8). Toto číslo predstavovalo 27-percentný pokles oproti roku 2017 a 92-percentný pokles oproti vrcholu migračnej krízy v roku 2015. Neznamená to však, že schengenskú hranicu prekročilo 150-tisíc osôb, keďže tá istá osoba mohla prekročiť hranicu aj viackrát. Odhadovaný počet turistov, ktorí v roku 2018 navštívili Atény, je 5,5 milióna. Za predpokladu, že by turista strávil v Aténach len jeden deň, to vychádza na zhruba 15-tisíc návštevníkov denne.

pdf počet


Ešte raz, ja stojím si za tým, že ten zákon (o hmotnej núdzi, pozn.) je v súlade s Ústavou a k tomu, čo hovoríte vy, sú tam dve podania (na ústavný súd, pozn.). Verejná ochrankyňa práv a poslanci.

Na Ústavný súd SR boli podané dve sťažnosti, prvá ku dňu 27. 12. 2013 zo strany Skupiny poslancov NR SR, ktorých zástupcom bol poslanec Jozef Mihál (Spisová značka: RVP 23032/2013) a následne ku dňu 15.1.2014 bola podaná sťažnosť zo strany Verejného ochrancu práv- JUDr. Janou Dubovcovou (Spisová značka: RVP 73/2014).

Ústavný súd


My sme veľmi korektne ponúkli, pán redaktor, pred asi možno mesiacom vláde Slovenskej republiky 2 alternatívy, jedna alternatíva je prestaňte sa hádať a pracujte, my vám budeme pomáhať, pretože my sa tiež tešíme, keď sa znižujú počty obetí covidu, a keď je to lepšie a lepšie a lepšie, samozrejme. Alebo ak to nechcú robiť, tak aby od toho definitívne odstúpili a nech sa pristúpi k rozdaniu kariet.

Robert Fico na tlačovej besede 3. marca uviedol : „ Choďte preč z vládnej koalície, hneď zajtra ak to nechcete robiť a nájde sa nejaké riešenie, ale musíte ísť od toho všetci kompletne preč. Alebo zostaňte, prestante s hádkami, prestante otravovať verejnosť a my vám budeme naozaj pomáhať.” Povedal tiež, že nebude iniciovať odvolávanie ministrov pretože rekonštrukcia vlády nie je riešením problému. Tým je podľa neho len práca a ukončenie hádok vnútri koalície alebo predčasné voľby. Tvrdenie Roberta Fica hodnotíme ako pravdivé.

uviedol nebude


Kde ste boli (adresované Kiskovi, pozn.), keď na mítingoch opozičných strán boli kladené nálože?

Je pravdou, že podľa informácií denníka SME boli v roku 1997 po skončení mítingu KDH v športovej hale na Pasienkoch v Bratislave nájdené dve trhavinové nálože. Táto udalosť bola považovaná za pokus o teroristický útok.

SME


...keď bol pán poslanec Uhliarik ministrom zdravotníctva, tak v štátnych nemocniciach sa sestrám zvýšil plat o 6 eur 11 centov, v ostatných nemocniciach o 4 eurá.

Na základe toho, že sa nám nepodarilo nájsť jednotne ucelené zdroje týkajúce sa údajov o platoch zdravotných sestier počas Uhliarikovho ministerského pôsobenia na stránke Národného centra zdravotníckych informácií, ako nás odkázalo Ministerstvo zdravotníctva, hodnotíme výrok ako neoveriteľný. Počas ministrovania Uhliarika sa dohodol zákon o navýšení platov zdravotných pracovníkov.

rokovania

Národné centrum zdravotníckych informácií

aktuality

Trend

Uvedený zákon

Slovenská komora sestier a pôrodných asistentiek.

Správa o stave zdravotníctva


Vy stále hovoríte, že česká republika má vysokú nezamestnanosť, historicky najvyššiu. No dobre, ja by som chcel mať 8% nezamestnanosť.

Podľa tabuliek Ministerstva práce a sociálních věcí ČR bola percentuálne najvyššia miera nezamestnanosti v ČR vo februári 2004, keď dosiahla úroveň 10,4 percenta. Celková nezamestnanosť bola 570 787 osôb. Podľa posledných údajov miera nezamestnanosti k 31. marcu 2013 dosahovala úroveň osem percent, celkový počet nezamestnaných osôb bol ale vyšší ako vo februári 2004 - 587 768. Tento fakt je spôsobený zmenou metodiky, ku ktorej došlo na MPSV ČR k 1. januáru 2013. Podiel uchádzačov o zamestnanie vzhľadom k ekonomicky činným osobám bol nahradený podielom uchádzačov vo veku 15-64 rokov ku všetkým obyvateľom ČR v rovnakom veku. Historicky najvyššia celková nezamestnanosť tak bola v ČR vo februári 2013, keď bolo nezamestnaných 593 683 osôb pričom miera nezamestnanosti sa pohybovala na úrovni osem celých jednej desatiny percenta.

tabuliek údajov zmenou


Mne naozaj sa ježili chĺpky vzadu na hlave, keď som videl rozhodnutie z rakúsko-európskeho súdu pre ľudské práva, kde rozhodli o tom, že je diskriminácia to, ak nepovolí niekto adopciu dieťaťa homosexuálnemu páru preto, lebo prijali registrované partnerstvá v Rakúsku a podobne.

Anton Chromík síce má pravdu v tom, že Európsky súd pre ľudské práva naozaj rozhodol o tom, že Rakúsko diskriminovalo homosexuálne páry, avšak nie kvôli tomu, že prijali registrované partnerstvá - v skutočnosti sa jednalo o právo na adopciu biologického dieťaťa partnera v homosexuálnom vzťahu. Výrok preto hodnotíme ako zavádzajúci. 19. februára 2013 Európsky súd pre ľudské práva rozhodol , že Rakúsko diskriminovalo konkrétnu ženu tým, že jej bolo odopreté právo na adopciu biologického dieťaťa jej partnerky. Krátko na to, 1. augusta 2013, boli v Rakúsku schválené adopcie detí pre druhých partnerov v homosexuálnych zväzkoch a Rakúsko sa stalo 13. krajinou Európy, ktorá toto povoľuje. Diskriminácia bola v tomto prípade nie preto, lebo prijali registrované partnerstvá v Rakúsku, ale preto, že voči partnerovi v homosexuálnom vzťahu bolo legálne nemožné adoptovať si biologické dieťa druhého partnera, pričom adopcia biologického dieťaťa druhého partnera v heterosexuálnom nemanželskom zväzku bola možná.

rozhodol diskriminovalo schválené Diskriminácia


...za SaS boli všetci poslanci prítomní (na mimoriadnej schôdzi NR SR k odvolávaniu premiéra zo 6. septembra 2019, pozn.) okrem Petra Osuského, ktorý mal už dlhšiu dobu riadne nahlásenú zahraničnú pracovnú cestu. Čiže my sme dodali všetkých poslancov. OĽaNO dodalo tiež veľa, ak nie všetkých poslancov (...) tam chýbali poslanci od pána Beblavého.

Podľa prezentácie boli 6. septembra na prvom hlasovaní 48. schôdze parlamentu prítomní všetci poslanci SaS okrem Petra Osuského. Poslanec Osuský požiadal o ospravedlnenie z dôvodu zahraničnej pracovnej cesty (účasť na medziparlamentnej konferencii). Okrem Jána Budaja boli na schôdzi prítomní všetci poslanci OĽaNO. Viacerí nezaradení poslanci, ktorí sú členmi strany Spolu, chýbali - Simona Petrík, Katarína Macháčková a Miroslav Beblavý. Výrok preto hodnotíme ako pravdivý.

prezentácie
48. schôdze
cesty
boli
chýbali


A tu sa odhaduje tohto roku ten zisk (zdravotných poisťovní pozn.) môže byť na úrovni 60 až 100 miliónov eur

Podľa agentúry SITA bol zisk zdravotných poisťovní v prvom polroku 2011 26,098 mil. eur. P.Fico používa čísla, ale neuvádza zdroje, odkiaľ čerpá. Bohužiaľ, nenašli sme žiadne kvalifikované odhady, ktoré by hovorili o celkových ziskoch poisťovní za rok 2011. Podľa webovej stránky ihp.sk : Zisk zdravotných poisťovní: Dôvera Rok 2010 - zisk +16,2 mil. € 1. polrok 2011 - zisk +18,2 mil. € Union Rok 2010 - strata –2,3 mil. € 1. polrok 2011 - zisk +3,1 mil. € VšZP Rok 2010 - strata –120 mil. €- 1. polrok 2011 zisk +4,9 mil. €

SITA

ihp.sk


Nechápem takýmto detinským urazeným postojom strany SaS, ktorá bez toho, že by bola skôr oznámila svoje rozhodnutie predsedom opozičných politických strán, tak verejne na tlačovej konferencii odkázala, že končí s opozičnou spoluprácou, minimálne v oblasti tejto personálnej politiky.

Pavol Hrušovský v tomto výroku zavádza, pretože nesprávne interpretuje vyjadrenie SaS. Strana SaS nikdy nepovedala, že končí opozičnú spoluprácu, naopak tvrdí, že je to KDH, ktorá sa nedokázala dohodnúť s ostatnými opozičnými stranami.

Tlačová beseda strany SaS sa uskutočnila dňa 30. marca 2012, kde Juraj Miškov oznámil, že nebude kandidovať na post predsedu parlamentného výboru pre hospodárstvo. Tým prenechal predsedníctvo strane KDH a jej nominantovi Jánovi Hudackému.

Tlačovej besedy sa zúčastnil aj Daniel Krajcer, ktorý po prejave Miškova dodal, že " SaS si nebude nárokovať žiaden z výborov Národnej rady ". Krajcer následne vyhlásil, že " SaS je strana, ktorá vždy dodržiavala a aj vždy dodržiavať bude dohody, ktoré sa uskutočnili. A takisto aj v tomto prípade podporíme všetko to, na čom sa opozícia dokázala na tých troch rokovaniach dohodnúť.

Ako uvádza agentúra SITA , na personálnom obsadení tohto postu sa strany SaS a KDH nevedeli dohodnúť počas troch opozičných rokovaní, kedy posledné stretnutie sa uskutočnilo 27. marca. Podľa vyjadrenia SaS sa na personálnych otázkach dohodli všetky strany okrem KDH, SaS následne vo vyjadrení hovorí, že bude podporovať všetko, na čom sa opozícia dohodne.

Tlačová beseda
SITA
vyjadrenia


Pán Počiatek:, vy keď ste nastúpili do vlády ste povedali, že znížite...počet zamestnancov o 20 %. Čo ste urobili, čo ste znížili? Nič. Holú nulu. Na budúci rok dochádza k zásadnému šetreniu napríklad v tom, že sa znižujú stavy a mzdové prostriedky v štátnej správe...

Podľa Štatistického úradu v roku 2010 bola zamestnanosť vo verejnej správe 188,2 tisíc zamestnancov a v prvom kvartáli roku 2007 bola 159,3 tisíc z čoho vyplýva, že zamestnanosť o 20% neznížili. (Poznámka: v roku 2010 už nie je v danej kategórii sledovaná aj zamestnanosť v obrane. No napriek tomu, že obrana z tohto počtu vypadla, číslo narástlo.)


Ani ja vašu (Záborskej, pozn.) prácu nijak nespochybňujem, veď viem, že patríte k najaktívnejším.

V celkovom súčte aktivít, bola Anna Záborská v uplynulom volebnom období na 108. mieste spomedzi 765 poslancov EP. Spomedzi trinástich slovenských poslancov bola v celkovom súčte aktivít na treťom mieste . Na základe uvedeného možno tvrdiť, že Anna Záborská patrí k najaktívnejším poslancom EP, ako tvrdí Richard Sulík, a preto výrok hodnotíme ako pravdivý. Prehľadné štatistiky o aktivite poslancov Európskeho parlamentu sú dostupné napr. na stránke mepranking.eu. Anna Záborská bola v uplynulom volebnom období 2009 - 2014 nadpriemerne aktívna v deviatich z celkovo desiatich monitorovaných činností . A to v porovnaní so všetkými poslancami EP, ako aj v porovnaní so slovenskými poslancami EP. Pod priemerom EP bola A. Záborská len v prípade počtu parlamentných otázok. Nad priemerom bola v prípade návrhov uznesení, správ v úlohe spravodajcu alebo tieňového spravodajcu, stanovísk v úlohe spravodajcu alebo tieňového spravodajcu, parlamentných vystúpení, písomných vyhlásení a účasti na hlasovaniach. Dátum zverejnenia analýzy: 07.07.2014 Naspäť Nahlásiť chybu

slovenských poslancov
Anna Záborská